
Mesaĝo de la prezidanto de UEA 


DUE... 


Guste kiel ni esperis, la jaro 1938 mon- 
triĝis jaro de planado — jaro en kiu 
ni analizis la progreson de UEA kaj 
de la Esperanto-movado, kaj faris re- 
komendojn por la estonteco. Nova 
Strategia Plano estis principe apro- 
bita de la Komitato de UEA kaj trans- 
donita al la membraro (en la oktobra 
revuo Esperanto) por ties reago kaj 
komentoj. Surbaze de tiuj rekomendaj, 
la Plano estos modifita kaj pli pre- 
cize fokusita. 

Tiu Plano difinas tri ĉefajn prioritatojn 
por la komenco de la dua jarcento de 
Esperanto, lom tauge, iliaj komencli- 
teroj formas la vorton DUE. Temas pri: 

Disvastigo de Esperanto; 

Utiligo de Esperanto; 

Edukado al tutmonda konscio. 

Se oni ne lernos Esperanton, la kul- 
turo kaj socio de Esperanto ne pluvi- 
vos. Ni salutu kaj gratulu tiujn, kiuj 
mem instruas la lingvon, profesie au 
amatore, au kiuj pretigas lernilojn au 
organizas kursojn. Ni ne dediĉas sufi- 
ĉan atenton al tiuj plej bazaj, plej 
esencaj laborantoj en nia movado. Ni 
ankaŭ ne mem dediĉas sufiĉan aten¬ 
ton al propra plibonigo de nia ling- 
voscio. 

En rilata tereno, tiuj, kiuj informadas 
pri Esperanto al la ekstera publiko 


ludas preskau egale esencan rolon. 
Kune kun niaj instruistoj, ili konsisti- 
gas la disvastigantojn de Esperanto. 

La utiligantoj de Esperanto estas tiuj, 
kiuj celas praktike apliki Esperanton — 
en scienco kaj tekniko, kaj en aliaj 
sferoj de la homa vivo. Ili estas tiu;, 
kiuj verkas kaj arte prezentas en Espe¬ 
ranto. Ili estas ankau tiuj, kiuj helpas 
nin pli bone uzi Esperanton, montrante 
al ni novajn vojojn al ĝia praktika 
utiligo au plifortigante niajn organi- 
zajojn kaj instituciojn. 

Sed por kio lerni Esperanton, pro kio 
utiligi ĝin? ĉefe temas pri tio, ke ni 
opinias ke pli vasta utiligo de Espe¬ 
ranto igus la mondon pli kapabla 
trakti siajn aferojn, pli riĉa spirite, pli 
tolerema kaj komprenema. Nia tria 
tasko do — post lernado kaj utiliga- 
do — estas uzi ĝ in por fariĝi pli bonaj 
civitanoj de la mondo, kaj por helpi la 
homaron solvi siajn problemojn pace, 
harmonie kaj kompreneme. 

Disvastigo, Utiligo, Edukado al tut¬ 
monda konscio — jen, do, tri princi- 
poj, tri ideoj, kiujn ni kiel esperanti- 
stoj povus bele apliki en la Nova Jaro 
1989. En la dua jarcento, DUE fariĝu 
nia devizo. 

Humphrey Tonkin 




Rekomendoj el Ahrenshoop '88 


36 aktivaj motadanoj el 12 landoj kun- 
venis en la internacia Seminario 
„Sojle al la dua jarcento — lingvo kaj 
parolantaro — Kion konservi, kion 
ŝanĝi?", 5-a ĝis 10-a decembro, 1988 
en Ahrenshoop, GDR, okazinta sub 
aŭspicio de Universala Esperanto- 
Asocio kaj post aŭskultado al prelegoj 
kaj arda diskutado, konstatis, 

1) ke kvankam la nombro de semina- 
rianoj ne estis granda, ĉi tie tarnen 
estis reprezentitaj gravaj movador- 
ganoj kiel la Akademio de Espe¬ 
ranto (AdE), UEA, TEJO, ILEI, TEC 
kaj unuopaj LA kun siaj funkciuloj; 

2) ke estis malofta okazo senpere 
konatiĝi kun la gvidantaj de AdE 
kaj interŝanĝi opiniojn pri la rolo 
de AdE en la dua jarcento; 

3) ke estis aparte bonvena la parto- 
preno de la reprezentanto de la 
Internacia Informcento pri Termi- 
nologio „Infoterm" (Vieno, Au- 
strio); 

4) ke 20 prelegoj pri diversaj temoj 
estis ĉiuj interesaj kaj träfe referi- 
taj konforme al la celo de la Semi¬ 
nario, kies titolojn ni prezentas ĉi- 
sube, por ke eventuale la interesi- 
toj sin turnu al la seminaria orga- 
nizanto pri livero de unuopaj pre- 
legtekstoj; 

5) ke la pritraktitaj temoj estis tre 
variaj kaj ampleksaj, kaj ne eblis 
profundigi la diskutadon pro man- 
ko de tempo; kaj tial, 

ni listigas ci-sube la bonaj kaj konsi- 
derindajn ideojn kaj sugestojn levi- 
tajn el la prelegoj kaj diskutado lau 
5 kategorioj, kaj rekomendas al ĉiuj 
celkonsciaj movadanoj, ĉu individue, 
ĉu kolektive, prinoti kaj utiligi ilin por 
plua traktado en sia medio: 

1. Kategorio I (lingvistikaj demandoj): 

1.1. AdE pli ol ĝis nun vivu en sia 
publiko kaj publikigu pri si. Por 
atingi tion oni trovu kadrojn, ene 
de kiuj AdE prezentu siajn rezul- 
tojn, ekz. sendante ilin al influ- 
havaj revuoj tra la mondo, kaj 


utiligante la E-ajn radio-elsen- 
dojn, tiel ke la akademianoj 
montru sin en la publiko kaj sian 
reputacion. 

1.2. Oni okazigu seminarion pri leksi- 
kografiaj problemoj por ebligi 
sperto-interŝanĝon inter verkistoj 
de la ekzistantaj bonaj mezgran- 
daj vortaroj kaj gramatikaj libroj, 
kun la celo verki kaj eldoni nor- 
migan vortaron kaj gramatikan 
libron, uzeblan internacie. 

1.3. Okazu aktiva kunlaborado de la 
akademianoj kaj de aliaj espe- 
rantologoj kun neesperantistaj in- 
stancoj kiel „Infoterm", universi- 
tataj esplorcentroj kaj aliaj. 

1.4. Plivigliĝu la esplorado pri la pro- 
pedeütika valoro de Esperanto. 

1.5. La rolo de TEC estu pli vaste dis- 
konigata. 

1.6. AdE preparu sin por esti jura per- 
soneco, por ke ĝi tiel povu ricevi 
donacojn senimposte. 

2. Kategorio II (Strukturaj kaj mova- 
dologicj demandoj): 

2.1. Oni utiligu la materialojn de la 
movadologia simpozio en Roter- 
damo (dum 73-a UK) kaj de la 
seminario en Szeged (Hungario) 
„Esperanto en la dua jarcento". 

2.2. Oni daurigu la organizadon de 
Strategie gravaj seminarioj kun pli 
monografia enhava profilo. 

2.3. Por efike akumuli kaj funkciigi la 
laborojn de diversaj Esperanto- 
centroj tra la mondo, UEA prenu 
sur sin la kunordigan rolon de la 
laboro de tiuj centroj. 

2.4. UEA estu konsiderata kiel servo- 
centro por la tutmonda esperan- 
tista komunumaro, tiel ke mala- 
peru la malkontento kaj izoliteco 
de multaj esperantistoj. Samcele, 
UEA klopodu disdividi la taskaron 
de esperantistoj vaste tra la 
mondo, kunlabore kun LA kaj FA, 
por akurataj administraj servoj 
kaj interna kaj ekstera informado. 

2.5. Transpaga problemo estas grava 
bremso de internacia kunlabo- 
rado, kaj tial UEA klopodu trovi 
taŭgan solvon, ekz. per kolektado 
de netranspagipovaj valutoj por 
komuna eldono de libroj k. s. 

3. Kategorio III (Priservaj demandoj 
en la Esperanto-movado): 

3.1. Oni plialtigu la nivelon de servoj 
al la membroj (akurateco), ĉar 
nekontentigaj servoj estas ofte la 
ĉefa kaŭzo de foriro de la mem¬ 
broj kaj perdo de gravaj iGbor- 
fortoj. 

3.2. Bibliotekoj estas niaj trezorejoj, 
kaj tial ni dediĉu nian apartan 
atenton al la kompletigo, ĝisda- 
tigo kaj kunlaborado inter landaj 
kaj fakaj bibliotekoj. 

3.3. Daŭre ni flegu kontaktojn kun 
esperantistoj ekster Eŭropo kaj 
helpu al ili laŭ diversaj praktikoj 
metodoj. 

3.4. Aparte ni direktu atenton al la 
junularo, ĉefe en la furore disvol- 
viĝantaj ekstereuropaj movadoj. 

3.5. Oni provu ligi la uzadon de Espe¬ 
ranto kun fakaj celoj, tiel ke Espe¬ 
ranto estu fonto de scioj de la 
esperantistoj pere de gazetoj kaj 
originalaj disertacioj. 

3.6. Estu funkciigata bona koresponda 
servo tutmonda. 

4. Kategorio IV (Edukaj kaj informaj 
demandoj): 

4.1. Oni pligravigu la edukadon en 
nia movado. Edukado ĉefe rilatas 
al la kreskigo kaj trejnado de bo- 
naj instruantoj de la lingvo Espe¬ 
ranto kaj taügaj movadorganizan- 
toj. 

4.2. Oni sisteme daurigu la esplora- 
don pri pli efika informado por 
disponigi al ĉiuj aktivuloj materia- 
lojn ĉi-rilatajn kaj tiucele starigu 
„Centron pri Informado kaj Doku- 
mentado". 

4.3. La disponeblaj komunikiloj estu 
mobilizitaj por trafa informado al 
la ekstermovadaj medioj, ekz. 
pere de teleksiloj, telefaksiloj kaj 
komputilaj datumbankoj. 

4.4. Oni starigu konstantan kadran 
eduksistemon ne nur en TEJO sed 


ankaü en UEA, tiel ke la movado 
povu transdoni la taskojn de ge- 
neracio al generacio, akumulante 
la atingojn, problemojn kaj sper- 
tojn de la antaüuloj por povi p!i- 
bonigi kaj ĝisdatigi ilin. 

4.5. Oni kultivu inter la esperantistoj 
kulturistoj la eblecojn transponti 
diversajn kulturajn valorojn tra la 
mondo kaj tiel klopodu iel kon- 
strui internacian kulturon pere de 
Esperanto. 

5. Kategorio V (Demandoj pri scienca 
aplikado): 

5.1. Oni distingu inter la scienca 
(faka) kaj hobia agGdoj. Oni eb- 
ligu vastan disvolviĝadon de la 
fakaj organizoj kaj vaste informu 
pri ilia agado la membrojn de 
UEA kaj de aliaj organizajoj. 

5.2. Oni alvoku lingvistojn kaj a'iajn 
specialistojn al kunlaboro kun 
esperantistoj samfakuloj ri lato 
komunan studadon de koncernaj 
problemoj. 

5.3. Oni stimulu kaj instigu pli fortan 
fakan agadon jam en la junulara 
movado, ekz. inter diversfakaj 
studentoj universitataj kaj altler- 
nejaj, por ke ili estu preparitaj 
apliki Esperanton por siaj fakaj 
studoj kaj celoj. 

5.4. Oni subtenu naciskalajn kaj inter- 
naciajn sociologiajn esplorojn pri 
la Esperanto-movado kaj aperigu 
artikolojn pri ekzistantaj ideoj 
ci-rilataj. 

5.5. Oni kuraĝigu kaj organizu plurajn 
historiajn esplorojn, ekz. pri za- 
menhofologio, laborista Espe¬ 
ranto-movado kaj similaj. 

5.6. Oni kunvoku kompetentajn tradu- 
kistojn en la Esperanto literaturo 
por komuna studado de traduko- 
logiaj problemoj, ekz. normigo de 
historiismoj en diversaj naciaj li¬ 
teratu roj. 

5.7. Oni kampanju mondskale por ko- 
lektadi diverstemajn kaj — fa- 
kajn scienc-teknikajn projektojn 
realigeblaj nur per internacia 
kunlaboro de esperantistoj kaj 
prezentu ilin al fondajoj el diver¬ 
saj partoj de la mondo por sub- 
venciado kaj eĉ plena financado 
por realigo. 

6. Titoloj de la prezentitaj prelegoj 
(kaj prelegistoj) 

6.1. Oszkar Princz (Hungario): 
Rezultoj de la internacia Konfe- 
renco „Esperanto en la dua jar- 
cento" (13.—16. 7. 1988) en Sze¬ 
ged 

6.2. D-ro Detlev Blanke (GDR): 
Resumo de la movadologia sim- 
pozio kadre de la 73-a UK en 
Rotterdam 

6.3. Roland Schnell (Okcidenta Ber¬ 
lin) : 

Rekono de la realeco — bazo de 
ĉiu strategio 

6.4. D-rino Vera Barandovska 

(ĈSSR) : 

Cu Esperanto lernendas? Kiuj 
lingvoj estas bezonataj en la 
mondo? 

6.5. Yosimi Umeda (Japanujo). 
Aktualaj problemoj en la Espe- 
ranto-movado — kaj progmatis- 
ma vojo al iliaj solvoj 

6.6. Edward Symoens (Belgio): 
Informoj, informatoj kaj infor- 
mantoj — For la diletantismon! 

6.7. Katrin Mattusch (GDR): 

La Esperanto-parolkomunumo — 
kiel koncepti ĝin sociologie? 

6.8. Oszkar Princz (Hungario): 
Motivoj de esperantistiĝo 

6.9. D-ro Andre Albault (Francio): 

La rolo de la Akademio de Espe¬ 
ranto 

6.10. D-ro Werner Bormann (FRG): 

La Akademio de Esperanto: 
Funkcio en socio 

6.11. Wera Blanke (GDR): 

Aktualaj organizaj problemoj de 
terminologia laboro 

6.12. Regina Thaller (Austrio): 

La Internacia Informa Centro por 
Terminologio (Infoterm, Vieno) 

6.13. Michael Behr (GDR): 

Komputile helpata administrado 
de leksiko 

6.14. Akiko Nagata (Japanujo/Neder- 
lando): 

Logika bazo de Esperanto 

6.15. Zofio Banet-Fornalova 
(Pollando): 

Historio de la laborista Espe- 
ranto-movado — malfermita ĉa- 
pitro 


6.16. Fritz Wollenberg (GDR): 
Aktualaj taskoj de la zamen- 
hofologio 

6.17. Elena Ŝevĉenko (USSR): 
Historiismoj en Esperanto kiel 
tradukologia problemo 

6.18. Elsbeth Bormann (FRG): 

Virina agado de UEA 

6.19. Elfriede Kruse (FRG): 

Spertoj kiel UEA-delegitino 

6.20. Simo Milojeviĉ (Jugoslavio/ 
Nederlando): 

Enkonduko en la strategian pla- 
non de UEA 

6.21. Ab durahman Junusov (USSR): 
Informoj, informatoj kaj infor- 
mantoj — for la diletantismon! 

7. AI la programo krome apartenis 
jenaj vesperaj aranĝoj: Renkon- 
tiĝo kun la poeto Jiri Karen (ĈSSR), 
diskuto pri la Akademio de Espe¬ 
ranto (kun enkonduko de Detlev 
Blanke), prezento de la Monda 
Esperanto Centro Zamenhof (kun 
enkonduko de Jaroslaw Parzyszek, 
Pollando), lumbildprelego „Espe¬ 
ranto en Azio" (Y. Umeda). 

8. AI la partoprenintoj estis disdonitaj 
i. a. jenaj dokumentoj: 2 konklu- 
daj materialoj de la internacia 
konferenco „Esperanto en la dua 
jarcento" (13.—16. 7. 1988 en Sze¬ 
ged, Hungario), eseo de Bernard 
Golden „La leksikografia rolo de 
la Akademio de Esperanto". 

Membroj de la Redakta Komisio- 
no: Bartos, Hans-Peter (GDR), 
Mattusch, Katrin (GDR), Parzyszek, 
Jarek (Pollando), Symoens, Edward 
(Belgio), Umeda, Yosimi (Japanio) 

Finredaktis: Blanke, Detlev 


Esperanto-gramatiko en la brajla 

Fine de 1987 la Asocio de Blinduloj 
en Bulgario eldonis brajlan Version de 
„La tuta Esperanto" de H. Seppik (po- 
pularstila gramatiko de Esperanto). 
La tri volumoj enhavas sume 328 pa- 
ĝojn kaj kostas 3 levojn. Informoj pri 
mend-eblecoj donas Bulgara Esperan- 
tista Asocio, p. k. 66, BG 1303-Sofio. 

Monda Esperanto-Centro 


La decidon pri la konstruado de la 
Monda Esperanto-Centro [MEC] 1 ) Bja- 
listoko oni alprenis la 26an de julio 
1987, en la unua tago de la debatoj 
de la 72a UK en Varsovio, precize en 
la centa datreveno de la apero de la 
Unua Libro de Doktoro Esperanto. La 
proponon prezentis la prezidanto de 
la pola parlamento, Sejmo, kiu cetere 
estis la iniciatinto de la ideo — Ro¬ 
man Malinowski, plenumenta la funk- 
cion de la Alta Protektanto de la 72-a 
UK. Kelkajn tagojn poste, dum la vi- 
zito de la kongresanoj en la naski- 
ĝurbo de Ludoviko Lazaro Zamen- 
hof, la 29an de julio 1987 sur la placo 
apud la monumento de la kreinto de 
Esperanto, oni subskribis historian do- 
kumenton en la formo de fondoakto 
por la estonta Centro. Jam tiam estis 
sciate, ke la Centro estos starigita pre¬ 
cize en la mezo mem de la urbo. La 
gvidantaro de Bjalistoko destinis por 
ĉi tiu celo 4-hektaran placon, en loko 
aparte inda kaj reprezenta. 

La programon kaj premisojn de la 
Monda Esperanto-Centro en Bjalistoko 
samtempe ellaboris kaj la estraro de 
UEA kaj bjalistokanoj. En februaro 
1988 ci tiujn du projektojn oni pri- 
parolis en Bjalistoko dum la vizito de 
prof. Humphrey Tonkin en la urbo, 
kaj en ĉio ĉi speguliĝis proponoj kaj 
Tiele kreiĝis la komuna vizio de la 
sugestoj de e-istoj en la tuta mondo. 
Centro. Ties ĉefa konstruajo estos mo- 
numenteca objekto, en kiu i. a. trovi- 
ĝos: kongresa salonego por pli ol 
1 000 lokoj, salonoj de diverslandaj 
komisionoj (ekz. Hispana Salono, Cina 
Salono ktp.), klubejoj, teatro-kinejo, 
restoracio, kafeterio, kafejo, teotrin- 
kejo. En ĉi tiu konstruajo trovos por si 
novan sidejon ankau la Filio de Pola 
Esperanto-Asocio en Bjalistoko. 

En la ĉefa konstruajo multfunkcia 
okazos internaciaj e-istaj renkontiĝoj 
kaj konferencoj, regionaj kunvenoj, 
sciencaj simpozioj, debatoj de pro- 
blemkomisionoj. Tie okazos ankau 
lingvokursoj, en kiuj diversnivele oni 



instruos Esperanton. Krome okazos tie 
projekciadoj de filmoj, teatraj spek- 
takloj en E-o. Oni klopodos, ke dum 
la tuta jaro en la Centro okazu diver- 
saj esperantistaj arangoj, ekspozicioj, 
konkursoj ktp. En la komplekso de la 
konstruajoj de la Centro troviĝos an- 
kaü muzeo kaj apude — biblioteko kaj 
legejo. Oni antauvidas, ke tie trovi- 
ĝos — ligitaj kun E-o au monda ling- 
voproblemo — presajoj, sondiskoj, 
sonkasetoj kaj videobendoj, filmoj, 
malnovaj kaj nuntempaj. 

Post la funkciigo de la Centro komen- 
cos sian agadon esplorevoluiga fako, 
kiu i. a. gvidos lingvistikajn esplorojn, 
la esploradon de la aktuala stato kaj 
teoriaj ebloj de la faka aplikado de 
E-o, aliajn multaspektajn esplorojn li- 
gitajn kun E-o. En la sfero de didak- 
tiko la Centro kaj ties esplorevoluiga 
fako plenumos diversajn funkciojn de 
la instruado de E-o, instruado de la 
pola lingvo al eksterlandanoj, kultur- 
ado de E-instruistoj, studado de la 
arto traduki ktp. Povas esti, ke ĉi 

tiujn taskojn plene aŭ parte transpre- 
nos la Filio de la Varsovia Universi- 
tato en Bjalistoko. Oni premisas la 
striktan kunlaboron de la bjafistokaj 
altlernejoj kun MEC, kaj ankaŭ kun 
alilandaj centroj. 

En MEC trovos sian sidejon turismaj 
institucioj. La turisma-hotela fako kon- 
sistos el prunteprenejoj de turismaj 
akcesorajoj, turisma priservejo, mon- 
ŝanĝejo. Oni ankaŭ konstruos hotelon 
de luksa kategorio por ĉ. 400 lokoj kaj 
malmultekostan gastejon por ĉ. 300 
personoj. La Centro disponos pri pro- 
praj radio-televidaj instalajoj kaj sate- 
lita televido, ĉi tie troviĝos ankau 
libroeldonejo kaj gazetara konferen- 
cejo. 

La finiĝon de la konstruado de MEC 
oni antaŭvidas en la jaro 1997, do post 
neplenaj dek jaroj. La unuajn gastojn 
oni akceptos en la jaro de la 250- 
jariĝo de urbaj rajtaj donitaj al Bja¬ 
listoko. La realigo de MEC en la an- 
taüvidata periodo grandparte depen- 
das de monrimedoj, kies kolektadon 
lana's la tiucele fondita internacia 
Fondumo de L. Zamenhof. La 4an de 
junio 1988 en la Reĝa Kastelo en Var- 
sovio okazis solena anonco de la akto 
pri la starigo de la Fondumo. Inter 
la ĉeestantoj de ĉi tiu solenajo estis 
i. a. Roman Malinowski — prezidanto 
de la Ĉefa Konsilantaro de Pola 
Esperanto-Asocio, pola pariamente- 
stro, Humphrey Tonkin — prezidanto 
de UEA, Kazimierz Clapka — vicmi- 
nistro pri kulturo kaj arto kaj Zbig- 
niew Kruszewski — nepo de la fama 
E-poeto Antoni Grabowski. 

Samtage okazis la unua laborkunsido 
de la Estraro de la Fondumo, dum kiu 
oni akceptis formale la statuton, kaj 
oni priparolis la proksiman agadpro- 


gramon, kiun poste oni prezentis dum 
la 73a UK en Roterdamo. 

En la konton de la Fondumo en la 
varsovia banko kaj ĉe UEA (en la 
subkonton) venas mondonacoj, krome 
venas ankau objektaj donacoj, i. a. el 
Latvia SSR, Francujo, Nederlando, 
FRG. La Societo de la Amikoj de „Ku¬ 
rier Podlanski" donacis por MEC mi- 
lionon da zlotoj, la Konsumkoopera- 
tivo Spolem donacis lOOmil zlotojn. La 
konto de la Fondumo L. Zamenhof 
—- NBK PKO SA — I 0 en Varsovio n- 
ro 9002061 (Fondumo Zamenhof) plu 
estas malfermita. 

’) Oni ĉom hezitas pri la nomo. 

Eble ĝi homiĝos „Centro Zamen¬ 
hof". 

Sanislaw Dobrowolski 

(laü Kurier Podlaski) 

KOMITATA REZOLUCIO [1988] 

La Kornitato de UEA: 
audinte raporton pri la proponata 
Centro Zamenhof en Bjalistoko kaj 
ricevinte diversajn skribajn informojn 
kaj raportojn dum la jaro; 
rimarkinte, ke la Centro povus digne 
honori la memoron de d-ro Zamenhof 
kaj liaj samtempanoj, antauenigi la 
instruadon kaj studadon de Esperanto 
kaj Esperantologio kaj fortigi la Espe- 
ranto-kulturon, subtenas la kunlabo¬ 
ron de UEA en tiu ĉi projekto, espri- 
mas sian pretecon kunlabori en la ser- 
ĉado de monrimedoj por la programoj 
de la Centro, kaj komisias la prezidan- 
ton kaj ĝeneralan direktoron daure 
okupiĝi pri la projekto, reprezenti UEA 
en la estraro de la Fondumo Ludoviko 
Zamenhof, kaj raporti al la Kornitato 
de tempo al tempo pri la progreso de 
la planoj. 


En la urbo de Zamenhof 


Kiel konate ekzistas la plano konstrui 
internacian Esperanto-Centron en la 
pola urbo Bjalistoko. ĉi havas la pro- 
vizoran nomon „Centro Zamenhof". 
Por popularigi la ideon kaj samtempe 
la naskiĝurbon de L. L. Zamenhof la 


bjalistokaj esperantistoj iniciatis no- 
van serion de aranĝoj sub la nomo 
„Bjalistokaj Esperanto-Tagoj". La 
„1-aj Bjalistokaj Esperanto-Tagoj" 
okazis inter la 15-a ĝis 18-a de de- 
cembro 1988. Partoprenis pli ol cent 

esperantistoj, inter ili la vicprezidanto 
de UEA, Yosimi Umeda (Japanio), la 
Ĝenerala Direktoro de UEA, Simo 
Milojeviĉ (Nederlando), krome Wera 
kaj Detlev Blanke. En la kadro de la 
„Tagoj" kunsldis la Estraro de la Fon- 
dumo Zamenhof. La Fondumo havas 
la taskon gvidi la establigon de la 
Centro Zamenhof, pridiskuti kaj fiksi 
la celojn de tiu centro kaj entute ko- 
lektive okupiĝi pri la realigo de tiu 
interesa propono, kiun la prezidanto 
de la Pola Sejmo, marŝalo Malinowski, 
prezentis dum la 72-a UK en Varsovio 
al la monda esperantistaro. La prezi¬ 
danto de la Fondumo estas Roman 
Malinowski. Vicprezidantas Humphrey 
Tonkin (UEA) kaj Roman Dobrzynski 
(PEA). Direktorino de la Fondumo 
estas Ewa Siurawska kaj sekretario 
Jaroslaw Parzyszek. Krome al la Estra¬ 


ro apartenas Simo Milojeviĉ (UEA), 
Edward Symoens (ILEI), Detlev Blanke 
(CED), Stanislaw Dobrowolski, Jozef 
Jaworski, Jan Koszmaluk (TEJO), Da- 
nuta Markowska, Jerzy Slezak kaj 
Zbigniew Zdrojewski. 

La programo de la „1-aj Bjalistokaj 
Esperanto-Tagoj" estis riĉa: Semina- 
rio pri „Esperanto kiel pontlingvo en 
la tradukado", infana teatro el Etk, 
pupteatrajo el „Dekamerono" el Bja- 
listoko, prezento de fragmentoj el 
„Sinjoro Tadeo" (en la traduko de 
Antoni Grabowski), prezento de la 
„Malgranda princo" de Antoine de 
Saint-Exupery kiel monodramo fare de 
Barbara Lukaszewska, urbo-vizitadoj, 
aukcio, ekspozicioj k. a. Entute tre 
gratulinda aranĝo, kiu meritas kiel 
serio daurigon. 

D. B. 


Terminologia Seminario 


En POPRAD (Altaj Tatroj), de la 12a — 
21a de junio 1989 TEC*) aranĝos se- 
minarion por organizantoj de termino¬ 
logia laboro. Inter la 12a (alveno) kaj 
21a (forveturo) okazos 7 labortagoj 
+ 1 tuttaga ekskurso. 

Skizo de programenhavo: 

1. Teoria fundamento: nuna stato de 
terminologio kiel lingvoscienco kaj 
lingvoplanada praktiko; teoriaj orien- 
tiĝoj; praktikaj labormetodoj; ĝisnu- 
naj atingoj; limoj kaj novaj evoluten- 
dencoj. 

2. Praktikaj ekzercoj: nocia analiza- 
do; ellaborado de nociaroj; homo- 
nima kaj sinonima analizado; normi- 
gado; terminologia eluzado de fakaj 
tekstoj; kreado de terminologiaj kaj 
dokumentaj sliparoj (nurpaperaj kaj 
komputilaj). 

3. Terminografia projekto: determino 
de terminologia esplorkampo; deter¬ 
mino de terminologiaj fontoj; starigo 
de miksita laborkomitato (fakuloj kaj 
terminologoj); terminologia pritrak- 
tado de fontaj dokumentoj; ellabo¬ 
rado de terminologiaj dosieroj; redak- 
tado de terminara projekto. 


Ĉeflektoros d-ro E. Brent, Kanado, ter- 
minologo kaj lingvokonsilisto ĉe Of¬ 
fice de la langue fran^aise; Infoterm 
(Vieno) kaj DLT (BSO. Utrecht) estas 
reprezentotaj. 

Rajtas aliĝi ĉiu terminologie serioze 
interesita esperantisto, sed preferon 
havos TEC-anoj, speciale reprezentan- 
toj de fakaj kaj landaj E-organizajoj 
kaj aliaj gvidantoj. 30 lokoj disponeb- 
las, laŭeble frua aliĝo helpas tajlori 
la programon. La kostoj: 990,— CSK 
(Kĉs) por loĝigo kaj manĝoj. Ni gastos 
en la famiĝantaj, jus rekonstruitaj, art- 
memorajaj domoj de Slovakia Espe- 
ranto-Asocio, kiu diversmaniere helpos 
la sukceson de la aranĝo. 

Interesitoj skribu al: 

Wera Blanke 
Otto-Nagel-Straße 110 
Pf 113-05 
BERLIN 
DDR—1141 


*) TERMINOLOGIA ESPERANTO- 
CENTRO de UEA 

En la lastaj jaroj rapide disvolviĝis la 
ĉina Esp.-movado. La leviĝo de la ĉina 
scienc-teknika Esp.-movado estas el- 
stara pruvo. Tion ni prezentos pli de- 
tale en jenaj flankoj. 

1. Nombro da scienc-teknikaj espe- 
rantaj organizoj fonditaj 

En la Dua Esperanto Laborkunveno 
okazinta en aŭgusto 1979 nombro da 
sciencistoj kaj teknikistoj diskutis pri 
disvolvo de scienc-teknika Esp-mova- 
do. En novembro 1984 okazis en Uhan 
la Unua Scienc-teknika Esperanto 
Simpozio de Ĉinio kun partopreno de 
127 reprezentantoj el 25 provincoj. En 
la simpozio oni interŝanĝis 62 diser- 
taciojn pri medicino, elektroniko, bio- 
logio, kemio, geologio, ĉigong-o k. a 
kaj diskutis pri fondo de prepara 
grupo de tutlanda scienc-teknika 
Esperanto organizo. 

Ekde tiam sinsekve fondiĝis 16 scienc- 
teknikaj Esperantaj organizoj en Ĉi- 
nio. Inter ili la ĉefa estas la Scien- 
cista-Teknikista Esperanto-Asocio sub 
la Ĉina Akademio de Sciencoj, kiu 
fondis la filiojn geologian, medicinan, 
ekonomian kaj komercan, junularan 
kaj starigis rilatojn kun alilandaj 
Esperantaj sciencistoj kaj teknikistoj. 
La aliaj estas la Hubei-a Scienca Aso- 
cio Esperantista, la Gansu-a Scienca 
Esperanto-Asocio kaj la Guangxi-a 
Sciencista-Teknikista Esperanto-Aso¬ 
cio. Ankau iuj grandaj kaj mezgran- 
daj urboj, kiaj Uhan, ĉangĉun, Gin- 
ĉang, Saŝi kaj Ĉangĝji, fondis scienc- 
teknikan Esperanto-asocion au medi- 
cinan Esp-asocion. 

2. Multiĝis scienc-teknikaj eldonajoj 

La ĉinaj esperantistoj dekomence alte 
taksis aplikon de Esperanto en scienc- 
teknika kampo. En 1909, kiam Espe¬ 
ranto enkondukiĝis jus en Ĉinion, la 
Hina-Esperanta Scienca Literatura 
Revuo redaktita de Hua Nangui pro- 
ponis apliki Esperanton por konigi 
sciencojn. La revuo aperigis sinsekve 


popularajn sciojn pri medicino, karbo, 
fervojo, paperfarado kaj farado de 
aerŝipo. Post sia fondiĝo la revuo El 
Popola Ĉinio aperigis pli ol 400 arti- 
kolojn pri sciencoj kaj teknikoj, ili va¬ 
ste raportis pri scienc-esploraj atingoj 
kaj informoj de industrio, agrikulturo, 
nacidefendo kaj aliaj flankoj de Ĉinio. 
Estas menciinde, ke en la lastaj jaroj 
la Ĉina Esperanto-Eldonejo eldonis 
plurajn sciencajn kaj teknikajn librojn, 
kiaj „Elektitaj Scienc-teknikaj Verkoj 
en Esperanto", „Autobiografio de 
Bakterio", „Propedeutiko de la Kle- 
rigscienco Prospektiva", „Brilas Sago", 
„Cinaj Protektataj Bestoj" kaj „Atlaso 
de Insekta Morfologio". Gi eldonos 
scienc-teknikajn librojn kaj termina- 
rojn. Eldono kaj distribuo de tiuj libroj 
sendube estas aktiva kontribuo kaj 
akcelo por popularigi sciencajn sciojn 
kaj apliki Esp-on en science-teknika 
kampo. Ni prenu „Brilas Saĝo" kiel 
ekzemplon. La libro kolektis 66 eseojn 
pri bazaj sciencoj, kiaj matematiko, fi- 
ziko, kemio, astronomio, geologio kaj 
biologio, kaj ankaü pri modernaj tek¬ 
nikoj disvolviĝintaj surbaze de tiuj 
sciencoj, ekz., pri lasero, ultrasono, 
telesenso, komputilo, kosmonavigado, 
genetika ingenierado, atomenergio 
kaj transistoro. Ili temas pri vastaj 
kampoj kaj uzas multajn terminojn. 

En la lastaj jaroj „La Mondo" la or- 
gano de GEL, publikigis iujn artiko- 
lojn, eseojn kaj mallongajn informojn 
pri sciencoj kaj teknikoj por kuraĝigi 
sciencistojn kaj teknikistojn publikigi 
sian disertacion en Esperanto. En la 
bulteno „Entomoxonomia" (Entomolo- 
gia toksonomio) redaktita de prof. Io 
Chou, parto da artikoloj portas Espe- 
rantan koncizan resumon. Prof. Io 
Chou eldonis ankaŭ Esperantan „Ĉi- 
nio Marŝas en Insekta Mondo". 
Krome, iuj medicinaj Esp-asocioj el- 
donas neregulajn organojn, kiaj „Me- 
dicina Farmacia Floro", „La Ängulo 
de Medicina Gardeno" kaj „Informilo 
Medicina", kiuj aperigis nemalmultajn 
artikolojn pri medicino. 

Kompreneble, la plej influa estas la 
trimonata revuo „Tutmondaj Sciencoj 
kaj Teknikoj" eldonata de STEA sub 
ĈAS. Gi jam aperigis 13 numerojn kun 
pli ol 200 artikoloj, kiuj temas pri 
scienc-teknikaj fruktoj kaj informoj de 
diversaj fakoj. La revuo distribuiĝas al 
pli ol 40 landoj kaj regionoj kaj estas 
bonvena al diverslandaj esperantistoj. 

3. Pli kaj pli da sciencistoj kaj tekni- 
kistoj lernas Esperanton 

La Eduka Ministerio de la Ĉina Popo- 
la Respubliko antaŭlonge jam difinis 
Esperanton kiel la duan fremdlingvon 
en ekzameno por promocii funkciulojn 
kaj diplomi esplorajn studentojn, kaj 
kulturis nombron da Esperantaj in- 
struistoj por 53 politeknikoj, agrono- 
miaj institutoj kaj universitatoj. Reve- 
ninte al sia instituto, iuj el ili funkciigis 
Esp-kurson, aliaj postlernohoran Esp- 
kurson. Milo da studentoj de politek¬ 
nikoj lernas Esp-on. Ne malmultaj el 
ili eble fariĝos elito de la ĉina scienc- 
teknika Esp-movado. 

En la socio pli kaj pli multaj scienci¬ 
stoj kaj teknikistoj interesiĝas pri Esp- 
o. Ili lernas Esp-on pere de televidilo, 
disaüdigo au koresponda lernejo. En 
ĉinio centoj da funkciuloj estas pro- 
mociitaj trapasinte la duan fremdling- 
van ekzamenon de Esp-o. Multaj scien¬ 
cistoj kaj teknikistoj verkas diserta- 
ciojn por la „Tutmondaj Sciencoj kaj 
Teknikoj", „Scienca Revuo", „Geologio 
Internacia" kaj „Medicina Internacia 
Revuo". Tio montras, ke la ĉinaj scien¬ 
cistoj kaj teknikistoj volontas konigi 
ĉinajn sciencajn atingojn al diverslan¬ 
daj fakuloj pere de Esp-o, samtempe, 
ili sincere deziras interŝanĝi scienc- 
esplorajn informojn kun ili. Por tio, ili 
starigis rilatojn kun multaj sciencistoj, 
faris fruktodonan kunlaboron. La 
Esperanta-latina-ĉina „Atlaso de In¬ 
sekte Morfologio" estas bona kunla- 
bora ekzemplo de esperantistoj ĉina, 
hungara, norvega kaj finnlanda. D-ro 
C. Stop-Bowitz, akademiano de la 
Akademio de Esperanto kaj prezidanto 
de la Internacia Scienca Asocio Esp- 
ista verkis antauparolon por la libro. 
La ĉina-Esperanta „Propedeutiko de la 
Klerigscienco Prospektiva" estas kuna 
produktajo de ĉinaj kaj germanaj 


sciencistoj. La aŭtoro Helmar G. Frank 
verkis antauparolon por la Esperanta- 
ĉina eldono, montrante: „Informinter- 
ŝanĝo inter la fakuloj europaj kaj ĉi- 
naj pri kibernetika pedagogio estos 
instiga al la plua klereigkibernetika 
esploro kaj evoluigo kaj tiel akirigos 
al la (ankoraŭ ne sufiĉe granda) kiber¬ 
netika skolo de la klerigscienco pli da 
atento de la pedagogaro kaj en Gi- 
nio, kaj en Eüropo." 

4. Sciencistoj fervore subtenas Esp-on 

Multaj malproksimvidaj ĉinaj scienci¬ 
stoj definitive subtenas Esp-on, pre- 
cipe tiuj, kiuj lernis Esp-on en juneco, 
ankoraŭ havas fervoran senton al ĝi, 
malgraŭ ke iuj sciencistoj ne konas 
Esp-on kaj eĉ havas al ĝi partiecon. 

Lu Gjasji, eksprezidanto de la ĉina 
Akademio de Sciencoj, plurfoje kura- 
ĝigis sciencistojn kaj teknikistojn lerni 
Esp-on kaj apliki ĝin por disvolvi in- 
ternacian sciencan kaj teknikan inter- 
ŝanĝon. Post la fondiĝo de STEA sub 
ĈAS li ĝoje konsentis esti ĝia honora 
prezidanto. 

Fama ĉina neorganika kemiisto Jan 
Dongŝeng estas prezidanto de STEA 
sub ĈAS. Li tre zorgas pri disvastigo 
kaj apliko de Esp-o en la scienc-tek- 
nika kampo. Li ĉeestis la inauguron 
kaj ferman kunsidon de la Internacia 
Akademie Konferenco pri Scienco kaj 
Tekniko en Esperanto okazigita en 
1986 en Pekino. En la kunveno li faris 
entuziasman paroladon, kaj gratulis la 
konferencon pro ĝia plena sukeeso. 

Aliaj 24 famaj ĉinaj geologoj, arkeo- 
logoj, meteologoj, fizikistoj, mekaniki- 
stoj, akustikistoj kaj matematikistoj in- 
vitite funkeias kiel konsilantoj de STEA 
sub ĈAS. Dank’ al ilia subteno suk- 
cese fondiĝis STEA sub ĈAS, eldoni- 
ĝis la „Tutmondaj Sciencoj kaj Tek¬ 
nikoj" kaj okazis la Internacia Aka- 
demia Konferenco pri Scienco kaj Tek¬ 
niko en Esp-o. 

Nombro da famaj natursciencistoj kaj 
socisciencistoj aliĝis al la societo Ami- 
koj de Esperanto. Ekz., Famaj fizikisto 
öou Pejjuan, mekanikisto Tan Hau- 
ŝeng, entomologo Io Chou, juristo 
Gang Joŭtan, historiisto Ĝoŭ Guĉeng, 
ekonomikisto U Dakun k. a. Ili ĉiu j 

kuraĝigas sciencistojn kaj teknikistojn 
lerni Esp-on kaj proponas aplikon de 
Esp-o al sciencoj kaj teknikoj. Dum 
dekoj da jaroj prof. lo Chou seninter- 
rompe sin dediĉas al tio. Li diris: 
„La suno lumigas ne sole la altajn 
montojn, sed ankaŭ profundajn va- 
lojn. La hodiaŭa monda civilizacio 
estas kune kreita de la tutmondaj po- 
poloj, la sciencoj kaj teknikoj estas 


komuna riĉajo de la homaro, ili ne 
devas esti monopoligitaj de iu indivi- 
duo au nacio. La sciencaj disertacioj 
devas esti publikigitaj en Esperanto 
por ke ĉiuj nacioj havu egalrajtojn 
kaj ŝancojn ĝui ilin." Tiuj vortoj de 
prof. lo Chou reprezentas la voĉojn de 
tiuj ĉinaj sciencistoj. 

[„El Copola Cinio", 9/1988] 


Ĉu la Terminologia Esperanto-Centro aktivas? 


Dum la lastaj monatoj aperis opinioj, 
ke TEC nesufiĉe aktivas, ke ĝi produk- 
tas nur „paperojn" kaj ne terminarojn 
ktp. ktp. Tiaj opinioj aperas ankau 
nialande, tial mi almenaü koncize 
respondu al ili. 

TEC estis oficiale fondita dum la 72-a 
UK en Varsovio, nome 1987-07-27. Ec 
se ni kalkulos la preparan konferen- 
con en Prago 1987-07-04, ni devas 
konstati, ke TEC ekzistas ne pli ol unu 
jaron kaj duonon/la artikolo skribita 
en decembro 1988/. Cu oni vere kaj 
serioze povis atendi amason da termi- 
naroj ellaboritaj en la kadro de TEC 
dum tiom mallonga tempo? Se oni ne 
forgesas, ke TEC estas normiga termi¬ 
nologia institucio ellaboranta kaj 
aprobanta ĉiun nomenklaturan nor- 
mon sub rigoraj kondiĉoj en antaue 
precize difinita kelkŝtupa procedo, kaj 
se oni havas almenaü minimumon da 
kono pri la terminologia laboro, tiam 
oni certe ne povas atendi post kelkaj 
monatoj librarojn plenŝtopitajn per 
normaj terminaroj. Ajna serioza ter¬ 
minologia laboro estas ege temporaba 
kaj energipostula laboro, des pli la 
agado kiu celas la normajn termina¬ 
rojn. Eĉ bonaj terminaroj, kiujn ĝis 
nun ellaboris unuopuloj, devas subiĝi 
al internacia pridiskuto, por eviti ekz. 
naciismojn aü aliajn erarojn. Cetera, 
sincere dirite, estas raraj tiaj termina¬ 
roj aü nomenklaturaj proponoj de 
unuopuloj, kiuj estas senŝanĝe trans- 
preneblaj kaj deklarindaj kiel normoj. 
Do, ni paciencu iom. Se ni postulas de 
TEC seriozajn rezultojn ni ne rajtas 
postuli de ĝi samtempe laboron haste- 
man kaj suprajan. 


Kaj ĉu multaj paperaĉoj estis produk- 
titaj de TEC? Ankaŭ al tiu ĉi demando 
mi devas respondi negative. En la 
unuaj monatoj de sia estado dediĉis 
TEC, resp. ties estraro, multe da tempo 
al la ellaboro de la regularoj por TEC 
kaj por ĝiaj unuopaj substrukturoj. En 
ili estas solvataj ne nur la organizaj 
problemoj en la Centro mem, sed an- 
kaü la kunlaboro kaj ligoj al aliaj pa- 
rencaj organizajoj en la Eo-movado. 
Cu perdita tempo? Certe ne! Tiel mi 
devas respondi precipe sub la influo 
de miaj malbonaj spertoj, kiujn mi 
havas el la jaroj de mia aktivado en 
la Ĥemia Fakterminologia Komisiono 
de tiutempa Terminologia Centro/T C/ 
de ISAE. Antau du jardekoj karme- 
mora Ing. Haferkorn el FRG, tiutempa 
direktoro de TC, estis fondanta fakter- 
minologiajn komisionojn por unuopaj 
fakoj. Li intencis krei el ili normigajn 
labor-grupojn pli-maIpli en la sama 
senco kiel nun volas TEC. Bedaürinde, 
inĝ. Haferkorn tro baldau retirigis pro 
sanokialoj el la direktora posteno, an- 
taü ol li povis firme difini kaj Statute 
subteni la agadon de la fakterminolo- 
giaj komisionoj. Eble li eĉ iom sub- 
taksis danĝerojn. Liaj posteuloj en la 
direktora „seĝo", inĝ. Broise kaj s-ro 
Eichholz, neniam konsideris unuopajn 
FTK, eĉ TC mem, kiel terminologiajn 
normigajn instituciojn. La komisionoj 
falis al la nivelo de simplaj kolektan- 
toj de materialo por la Slipara Vor¬ 
taro, eventuale por aliaj estontaj 
vortaroj. Cetere nemultaj komisionoj 
laboris vere komisionece, t. e. kolek- 
tive kaj sur internacia bazo. El la ko- 
lektita materialo unuopulo, ofte ne- 

kompetenta por koncerna fako, elek- 
tadis tion kio plaĉis al li, forĵetante 
la ceterajon. Oni fakte ne priatentadis 
nomenklaturajn sistemojn, sed eltiradis 
unuopajn terminojn.fakajn nomojn.Tial 
mi kuraĝas diri, ke siatempa termino- 
logia agado de TC fiaskis. Nome, ajna 
moderna terminologia laboro devas en 
si enteni samtempe la fenomenon de 
sistemigo kaj normigo. Sen tiu postulo 
la moderna terminologio perdus sen- 
con. Se nun la estraro de la antau 
nelonge fondita TEC volas en la unua 
stadio precipe tute klare kaj precize, 
per statutoj, regularoj kaj interkon- 
sentoj, difini la devojn, taskojn kaj 
rajtojn de TEC kaj ties substrukturoj, 
difini ĉiujn rilatojn kaj ligojn al la 
eksteraj organizajoj kaj institucioj, 
certe ili ne trovos pli fervoran defen- 
danton de tiu sia agado ol mi estas. 
Ne nur mi, sed certe plejmulto da fa- 
kuloj ne emas en sia fako vicon da 
jaroj konstruadi kolektive la konstrua- 
jon, el kiu poste nekompetentulo elti- 
ros du — tri brikojn por forjeti la ce¬ 
terajon en rubejon. Mi eĉ opinias, ke 
tiu antaua „instituciigo" de TEC kaj 
ties komisionoj estas neevitebla kaj 
nepra antaŭkondiĉo. Nur kiam oni 
plenumos ĝin, oni rajtos postuli de la 
fakuloj tiun multjaran formikecan la- 
boron super unuopaj normaj termina- 
roj kaj nomenklaturaj sistemoj. Ni 
komprenu: kvankam la plejmulto el ni 
ne ricevas salajron por la Esperanto 
terminologia laboro, tarnen en la 2-a 
jarcento de nia lingvo ni jam ne raj¬ 
tos labori diletantece, sed sur sufiĉa 
faka — „profesia" — nivelo. 

Eĉ la ĝisnuna periodo de TEC ne estis 
tiom neproduktiva/kio temas pri termi- 
naroj/kie! ŝajnas al iuj. TEC ne skri- 
badis nur statutojn kaj regularojn. 
Estis kaj estas pridiskutataj kelkaj 
fundamentaj normoj por reguligi ĝe- 
nerale la laboran procedon en la tuta 
TEC. El la menciitaj normoj ekz. tiu pri 
„Fizikaj grandoj kaj unitoj" estas sen- 
dube norma terminaro. Cetere jam 
komenciĝis laboroj super pli specialaj 
normaj terminaroj, au estas diskutataj 
bonaj terminaroj jam preparitaj fare 
de unupuloj. 

Tial al la demando el la komenco de 
la artikolo „Cu TEC aktivas?" mi po- 


vas respondi jese. Kompreneble, ajna 
kreema kaj konstruema kritiko estas 
invitata kaj bonvenigata, sed pli bo- 
ne estos se ĝin sekvos helpo kaj serio- 

za faka kunlaboro. 

Inĝ. Zdenek Pluhaf, landa repre- 
zentanto de TEC, estrarano de ĈEA 
respondeca pri la kontaktoj kun 
TEC 


Hans-Joachim Borgwardt 
65-jara 


La membro de la Centra Estraro, Hans- 
Joachim Borgwardt, agadas kiel prezi- 
danto de la subdistrikta estraro de 
GDREA en Stralsund kaj plenumas 
neimageble multflankajn taskojn. Li 
instruas la lingvon, havas multajn kon- 
taktojn al packomitatoj en Japanio, 
utiligas Esperanton por ekologio kaj 
organizas multajn vojaĝojn al Slova- 
kio, agadas kun pioniroj... Oni po- 
vus daürigi. Fakte nia amiko Hans- 
Joachim modele montras, kion devus 
fari prezidanto de subdistrikta estraro. 
Oni lernu de li. Kaj ni gratulas al li, 
kiu fariĝis 65-jara la 2-an de marto 
1989. 


CE de GDREA 


Dankon a! Ruth Schonert 

Ekde la jaro 1971 Ruth Schonert estas 
administra sekretariino en la oficejo 
de GDREA (siatempe: Centra Labor¬ 
rondo Esperanto en KL). Nun, la 31-an 
de majo 1989, ŝi havos sian lastan 
labortagon en la oficejo. Kauzo por 
danki al ŝi pro la multa, akurate, 
fakscie kaj ĉiam kontinue farita la¬ 
boro. Ne imageblajn manuskripto- 
montojn ŝi venkis per tajpilo. Ne ĉiam 
la legenda skribo estis facile deĉi- 
frebla. Erarojn en ŝia tajposkripto oni 
devis serci per lupeo, apenaü sukeese. 
La membroj de GDREA estimas sin 
pro ŝia helpemo kaj kompetenteco. 
Ankaŭ internacie ŝi havas amikojn kaj 
kolegojn. 

Tarnen, nun venis la tempo, ke ŝi ĝuos 
la merititan liberon de pensiulino. Ni 
tarnen esperas, ke iel ŝi restos fidela 
al GDREA. Ankoraufoje dankon pro 

A I 

CIO. 

CE de GDREA 

Esperanto estis laborlingvo en fervoja konferenco 


De 4-a ĝis 6-a de oktobro 1988 en 
Pardubice (ĈSSR) okazis konferenco 
kun internacia partopreno sub titolo 
„Scienc-teknikaj evoiuoj de fervoja 
trafiko" okaze de 25-jara jubileo de 
la fervoja provringo Cerhenice. Gin 
organizis Esplor-instituto Fervoja kaj 
Domo de Tekniko Praha. Partoprenis 
proksimume 200 ekspertoj. Dank' al 
ago de kolego inĝeniero Petr Chrdle 
el la esplorinstituto, mondskale unua- 
foje Esperanto funkciis kiel laborlingvo 
en fervoja konferenco. Tio estis kon- 
tribuo al UNESKO-rezolucio 23 C / 
11.11. La aliaj laborlingvoj estis ĉeha/ 
slovaka, rusa (nur skribita kontribuajo 
de pola eksperto) kaj germana. Oka¬ 
zis 33 prelegoj, el tiuj 23 en ĉeha au 
slovaka lingvoj, 5 en germana lingvo 
kaj 5 en Esperanto. Esperante prele- 
gis partoprenintoj, kies gepatra lingvo 
ne estis laborlingvo, nome 

— Istvan Gulyas (Hungario) pri „Si- 
tuacio kaj evoluo de fervojaj ko- 
munikoj inter europaj urbegoj", 

— Jözsef Halasz (Hungario) pri „Kel- 
kaj problemoj de movgeometrio ĉe 
fervojo", 

— Lajos Sekeres (Jugoslavio) pri „Mo- 
difo de dutraka fervojlinio al un- 
utraka el vidpunkto de sekuriga 
tekniko", 

— Gvozden Srediĉ (Jugoslavio) pri 
„Teknologio de kontenera trafiko 
ĉe europaj fervojoj: evoluo, defioj 
kaj perspektivoj" 

kaj 

— Jan Otto de Kat (Nederlando) pri 
„Magnete ŝvebanta inercirado por 
elektro-mekanika energi-konser- 
vado". 

Kontribuajo „Kvantifikado de kolizia 
danĝero ĉe trak-konverĝoj" fare de 
Heinz Hoffmann (GDR) estis ja ger- 
manlingve prelegita, sed kiel origi¬ 
nale, esperantlingva teksto transdo- 


nita al la interpretisto. Tiujn 6 prele- 
gojn publikigos fakjurnalo HUNGARA 
FERVOJISTA MONDO. 

Sekve de la partopreno de esperanti- 
stoj, la konferenco havis pli interna- 
cian karakteron, ĉar ne ĉeestis aliaj 
gastoj el Hungario, Jugoslavio kaj 
Nederlando. Aliaj eksterlandanoj ve- 
nis el FRG, GDR kaj Kubo. Tutsukcesa 
por niaj lingvo kaj movado estis la 
fakto, ke oni bone demonstris funkeia- 
don de Esperanto en faksciencaj tek- 
stoj. Per radiofono oni interpretis si¬ 
multane al 3 lingvoj: ĉeĥa, germana 
kaj Esperanto. Por interpretado ĉeha/ 
germana dejoris profesia simultan-in- 
terpretistino, sed ne fervojfaka. Car ne 
ekzistas profesia simultan-interpretisto 
ĉeha/Esperanto, lingvoamiko fervoj-in- 
ĝeniero Kovar deklaris sin preta inter- 
preti. Li tre bone regas Esperanton, 
sed kompreneble ne povas samnivele 
simultane interpreti kiel instruita pro- 
fesiulo. Tiu laboro ja postulas ekster- 
ordinaran talenton, specialan lerna- 
don kaj tre intensan trejnadon. Se la 
interpretinto havis skribitan tekston de 
la prelego, kaj la preleginto obeis al 
la teksto, la interpretado sukeesis. Sed 
ne äuj prelegintoj transdonis siajn 
skribitajn tekstojn, kaj ne ĉiuj obeis al 
siaj preparitaj vortoj. Lastakaze la 
Esperanto-auskultintoj audis nur onon 
de la prelego. Do, por estontaj inter- 
naciaj konferencoj kun Esperanto kiel 
laborlingvo, urĝe necesos instrui Espe¬ 
ranton al simultan-interpretistoj au 
instrui simultan-interpretadon al espe- 
rantistoj. 

La 5-an de oktobro vespere la parto- 
prenintaj esperantistoj vizitis pardubi- 
can Esperanto-grupon en ties klubejo. 
Oni aranĝis interesan konversaciadon 
pri la konferenco kaj pri la urbo Par¬ 
dubice. La partoprenintoj dankis pro 
la gastamo. Heinz Hoffmann 


La centra koresponda kurso de GDREA 


lom de statistiko 

1. En januaro 1988 la Estraro de 
GDREA lanĉis centran korespondan 
kurson de Esperanto, kiu celis, paŝo 


post paŝo, transpreni la taskojn de 
diversaj regionaj tiuspecaj kursoj. 
Samtempe ĝi intencis establi bone 
funkeiantan reton de konsultlokoj 

en ĉiu distrikto por ebligi ekzerca- 
don de prononco, parolo, aŭskul- 
tado kaj por organizi unuajn rek- 
tajn kontaktojn. La unuaj kursanoj 
aliĝis la 1-an de marto, kaj niaj 
spertoj ĝis fino de 1983 rajtigas 
nin statistike konkludi por la ven- 
ontaj jaroj, vidi kien falis la fruktoj 
de la laboro de dudeko da perso- 
noj (apud la centraj mentoroj 
B. Krone, M. Ludewig, D. Berndt, 
M. Lennartz, U. Becker ja ankau 
gravis la rapida reago de la di strik¬ 
te j estraroj). 

Gis decembro 1988 aliĝis 314 per- 
sonoj el ĉiuj distriktoj de GDR. Por 
tiu dekmonata unua stadio de la 
kurso tio estas granda sukceso kiu 
aspirigas rapidan kreskon de la 
membronombro de nia asocio kaj 
do pli fortan kaj p!i interesan ba- 
zan laboron. La unua parto de la 
kurso konsistas el 14 lecionoj ella- 
boritaj de Ludwig Schödl. Gi in- 
tense peras ĉirkaŭ 900 morfemojn 
kaj la bazajn gramatikajn regu- 
lojn. La dua parto havigas al la 
lernanto pli ol 1500 morfemojn (nc 
plusajn, ĉar ĝi rekomenciĝas kvn- 
zaŭ la kursanoj ne havus bazan 
scion) kaj pli detaleme kaj nuan- 
cite klarigitan gramatikon. Gi kon- 
sistas el la 20-leciona lernolibro de 
Till Dahlenburg kaj Peter Liebig kaj 
el suplementa materialo por aüto- 
didaktoj. En tiu ĉi dua parto nun* 
tempe lernas 22 kursanoj (t.e. 7 %). 
Plej ofte post apero de anonco en 
centraj au distriktaj gazetoj ni ri- 
cevas multajn aliĝpetojn. De tempo 
al tempo persona informo au eks- 
pozicio instigas al la partopreno. 
Menciindas ankau malgranda 
grupo da personoj kiu lernas per 
la koresponda kurso precipe pro 
faka intereso. Temas pri kelkaj ra- 
dio.amatoroj kaj komputilistoj. Do 
almenaŭ ĉi tie jam efiketas la en- 
penetro de Esperanto en fakajn 
mediojn. 

La koresponda kurso havas du ĉe- 
fajn celgrupojn: la logantaron de 
vilaĝoj kaj de malgrandaj urboj, 
en kiuj alimaniere ne eblas lerni 
Esperanton pro manko de kursoj, 
kaj tiujn multegajn homojn kiuj 


estas troŝarĝitaj de laboro kaj de 
socia agado, tiel ke ili ne trovus la 
necesan tempon por regule ĉiuse- 
majne partopreni rektan kurson en 
vesperaj lernejoj au en grupoj de 
Kulturligo. 

2. La intereso pri nia kurso venas el 
ĉiuj distriktoj de nia lando, sed ne 
samkvante. Nur el kvar (Leipzig, 
Berlin, Dresden, Karl-Marx-Stadt) 
venas jam preskaü la duono de la 
kursanoj (47%)- Kauzoj por tiu 
sukceso povas esti la denseco de 
la loĝantaro en tiuj distriktoj, jam 
vigla Esperanto-movado kaj bona 
distrikta varbado por la korespon¬ 
da kurso. La duan grupon konsisti- 
gas la distriktoj Halle, Rostock kaj 
Magdeburg (kune 26%), la rest- 
antajn 27 n /o donas la aliaj ok di¬ 
striktoj. 

La ĉefa parto de la kursanoj venas 
el la grandaj urboj. Nur el la di¬ 
striktaj ĉefurboj devenas 37 %. E! 
vilaĝoj partoprenas nur 24 % de la 
kursanoj. 

3. Interesa estas ankau la faka kvali- 
fiko kaj la socia stato de la parto- 
prenantaro. Lau la indikoj sur la 
aliĝiloj 5% de la kursanoj estas 
ankoraŭ lernantoj (en ĝenerala au 
profesia lernejo), 8% estas ar- 
meanoj, 1 % estas hejmmastrinoj, 

5 % estas pensiuloj (pro aĝo aŭ 
invalideco), 2 % laboras sen iu pro¬ 
fesia kvalifiko, 41 % havas fakan 
profesion kaj laboras, 6% estas 
studentoj en fak- au altlernejoi kaj 
26 % havas profesion por kiu nece- 
sis studado en fak- au altlernejo. 

6 % ne indikis sian profesion. 

La profesioj de la kursanoj donas 
eble surprizan bildon: 9% inter ili 
havas ekonomian profesion, 8 % 
teknikan, 7% estas instruistoj kaj 
6% laboras sur la medicina 
kampo. Po 2% estas fervojistoj kaj 
elektronikistoj. Apenau troveblas 
kursanoj kiuj profesie okupiĝas pri 
lingvoj (nur unu tradukisto kaj kel¬ 
kaj el la instruistoj). 

4. Generale la kursanoj multe p!i 
malrapide lernas ol ni supozis an- 
taüe. Nur en la monato marto de 
1988 komencis la kurson 43 perso- 

noj. Gis fino de la jaro nur 14 per- 
sonoj sukcese atingis la celon de 
la 14a leciono. 12 inter ili konti- 
nuis en la dua parto de la kurso 
(ia aliaj dek kursanoj de la dua 
parto venas el regionaj kursoj). 
Sed verŝajne baldaŭ multe pli 
granda grupo finstudos la unuan 
parton, ĉar konsiderlnda nombro 
da studentoj nun okupiĝas pri la 
lastaj du-tri lecionoj de la unua 
parto. 

5. Gis fino de 1988 nur kvin kursanoj 
oficiale eksiĝis el la kurso, sed 
proksimume 15—20% Ĵ am ^um 
danĝere longa tempo ne reagis al 
la mentoroj. Tarnen de tempo al 
tempo unu el ili reaktiviĝas. Kau- 
zoj por la eksiĝo estas manko de 
tempo por serioza studado de la 
lingvo kaj malĝusta opinio pri la 
facileco de Esperanto. 

La granda nombro da regule re- 
spondantaj studantoj vigle intere- 
siĝas pri tre diversaj aspektoj de 
Esperanto kaj de ĝia movado. Ne 
malofte komenciĝas por la men- 
toro iom temporaba korespondado 
pri tiuj temoj. Multaj jam dum la 
unua parto de la koresponda kurso 
abonas kaj legas Esperanto-revu- 
ojn, auskultas Esperantan radion 
kaj estas membroj de lokaj kluboj. 
Ĉirkaŭ tridek kursanoj partoprenis 
unusemajnan centran lingvokurson 


en Lychen, kaj multaj uzis la eble- 
con konsulti spertajn esperantistojn 
dum la konsultotagoj organizitaj 
jam de kelkaj distriktaj estraroj. 

6. Por pliefikigi la korespondan kur- 
son estas planita sonkaseto kun 
kelkaj tekstoj de la unua parto de 
la kurso, krome ni planas verki tute 
novan kursmaterialon por ambau 
partoj, en kiun eniros multaj suge- 
stoj de kursanoj kaj mentoroj. 

7. Konklude du demandoj kiujn re- 
spondi ŝajnas simple: Kiel atingi 
multe pli grandan nombron da 
kursanoj? Kaj kiel altiri al la mo¬ 
vado tiujn kiuj kun sukceso lernas 
koresponde? La respondoj restas la 
kutimaj: organizi almenaü tri kon- 
sultotagojn en ĉiu jaro kaj en ĉiu 
distrikto, inviti la kursanojn al se- 
majnfinaj kaj aliaj lingvaj kursoj 
por paroligi ilin, inviti ilin al gru- 
paj vesperoj kaj regionaj aranĝoj, 
informi ilin pri la laboro de la ek- 
zistantaj fakgrupoj kaj komisionoj 
kaj, memkompreneble, pluvarbi 
por la centra koresponda kurso, en 
gazetoj kaj dum ekspozicioj, ĉar 
ĉiu progreso dependas de tio. La 
koresponda kurso povos efiki al la 
disvastiĝo de Esperanto en nia 
lando en konsiderinda dimensio. 

Ulrich Becker 


Semajnfinaj lingvokursoj 

(Spertoj ei pli ol dekjara praktiko) 


Daüra tasko en la baza laboro de nia 
movado estas la organizado de kursoj 
por lingva kvalifikado de interesitoj. 
Grava manko de kursoj ofte estas ne- 
sufiĉa au tro malfrua praktika apli- 
kado de la lingvo. Tiun taskon devas 
transpreni la distriktaj kaj subdistrik- 
taj estraroj, ĉar centraj seminarioj 
ofte celas alion. 

1. La partoprenantoj de semajnfinaj 
lingvokursoj havas tre diferencajn 
lingvokonojn kaj aĝojn. Tion oni 
konsideru dum la starigo de di¬ 
versaj grupoj: 


a) komencantoj: partoprenantoj de 
Kulturliga j, vesperlernejaj au 
korespondaj kursoj kaj autodi- 
daktoj. 

b) progresintoj: partoprenantoj en 
la kursoj por progresintoj kaj 
membroj de la korespondaj 
kursoj, 

c) konversacio: partoprenantoj 

kiuj jam finis kurson de progre¬ 
sintoj aü la korespondan kur¬ 
son II, au lingvospertaj espe- 
rantistoj, 

d) infangrupoj (generale komen- 
cantoj); komuna kurso de ler- 
nejaj infanoj kaj plenkreskuloj 
ne montriĝis efika en la prak- 
tiko. 

2. Laŭ la diferenca lingva nivelo eb- 
las jenaj ekzercoj: 

a) laŭta legado kaj tradukado, 

b) legado de esperantlingva tek- 
sto por kompreni kaj poste na- 
cilingve rakonti ĝ in, 

c) dialogado, ludante en situacioj 
(en magazeno, en stacidomo, 
kaj tiel plu), 

d) vortfarado, ankaŭ helpe de 
lingvaj ludoj, 

e) prelegetoj de la partoprenantoj 
pri iuj temoj, 

f) priskribado de bildoj 
kaj multaj aliaj. 

Tre gravas la korekta lingvouzo. La 
kursestro havas la taskon organizi 
dum la instruhoro interesan, sen- 
paŭzan lernadon aktivigante ĉiun 
unuopan partoprenanton. 

3. Teknikaj antaŭkondiĉoj: 

Por la certigo de sukcesplena ling- 
vokurso necesas laŭplana kaj long- 
tempa preparado. Depende de la 
lokaj kondiĉoj oni klarigu sufiĉe 
frue, ofte monatojn antaŭe, jenajn 
problemojn: 

a) fikso de la dato (proks. unu ja- 
ron antaŭe), 

b) certigo de instruĉambroj (por 
ĉiu grupo), 

c) loĝigo de la partoprenantoj 
(hotelo, internulejo, privata lo- 
ĝejo), 

d) certigo de nutrado (tagmanĝo, 
vespermanĝo), 

e) havigo de kursestroj (por po 7 
ĝis 10 kursanoj unu kursestron), 

f) invito kaj informado (proks. 8 
semajnoj antaŭe); postulu ĝu- 
statempan respondon por povi 
precizigi la nombron de parto¬ 
prenantoj por la tranoktejo kaj 
manĝejo, 

g) fikso de kotizoj, 

h) certigo de honorarioj por la 
kursestroj. 


4. Variantoj: 

a) La kurso okazas nur sabate. 
Avantaĝoj: pli malmulte da or- 
ganizaj problemoj; la lingvo- 
kurso povas okazi dum pluraj 
sabatoj. Malavantaĝoj : malfa- 
vora por partoprenantoj el fo- 
raj loĝlokoj; maltrankvilo dum 
la kurso pro malfrue alvenantaj 
kaj frue forveturantaj kursanoj. 

b) La kurso komenciĝas jam ven- 
drede vespere. Avantaĝo: La 
kurso certigas al si plenajn kaj 
trankvilajn sabaton kaj diman- 
ĉon. Malavantaĝo: pli da or- 
ganizaj problemoj. 

5. Financoj: 

Enspezoj kaj elspezoj de semajn- 
finaj lingvokursoj devas esti temo 
de la financa planado de la di- 
strikta estraro (ĉiam junie de la 
antaua jaro). Oni konsideru jenajn 
elspezojn: 

a) lupagojn, 

b) nutradon, vojagkostojn, honora- 
riojn por la (eventuale eĉ elek- 
sterlandaj) kursestroj, 

c) nutradon, vojagkostojn de la 
partoprenantoj. 

Sola enspezo estas la partopren- 
kotizoj. Celo estu financa ekvilibro 
inter elspezoj kaj enspezoj. 

6. Rekomendoj: 

Regule organizataj lingvokursoj 
estas eblaj en ĉiuj distriktoj de 
GDR. Ili estas necesaj por homoj 
kiuj sub malfavoraj kondiĉoj ler- 
nas Esperanton (koresponda kurso, 
autodidaktoj). Gravas la morala 
efiko de tiuj aranĝoj pro komunaj 
travivajoj inter esperantistoj kaj 
pro intensa apliko de la lingvo. 
Precipe valoraj estas tiuj semajn- 
finaj aranĝoj por lokoj en kiuj ne 
ekzistas konstantaj aliaj ku'rsoj. 
Montriĝis taüge organizi ilin dufoje 
ĉiujare ekster la normala feria 
tempo. Por la konversaciaj grupoj 
tre valoras fake kvalifikitaj ekster- 
landaj gastoj, tarnen ĉiu distrikta 
estraro klopodu kvalifiki ĝusta- 
tempe proprajn esperantistojn kiuj 
kapablas plenumi la taskon de 
kursestro. 

(Lau materialo de Werner Pfennig) 

Novtipaj seminarioj en Lychen 


Kie! ĉiujare, ankaŭ en 1988 Centra 
Estraro de GDREA ofertis al Espe- 
ranto-lernantoj du jam tradiciajn 
kvartagajn seminariojn en la hotelo 
„Ratseck" en la belega, interlaga ur- 
beto Lychen, iom norde de Berlin. Kaj 
kiel ĉiujare, la seminarioj celis lingvan 
kaj fakan kvalifikadon de la parto- 
prenantoj por instigi ilin aktive kun- 
labori enkadre de nia asocio. Sed en 
1988 tiuj ci du autunaj seminarioj ek- 
havis novan, iom ekskluzivan karakte- 
ron: lli fariĝis parto de la sukcese 
funkcianta koresponda kurso, kaj pro 
tio estis invititaj ĉefe la partoprenan- 
toj de tiu ĉi kurso. Gravaj taskoj de la 
novtipaj seminarioj estis (kaj restos 
sekvontjare) kontaktigi komencantojn 
unu kun la aliaj, peri unuajn informojn 
pri la nacia kaj internacia Esperanto- 
movado kaj, memkompreneble, instrui 
Esperanton. 

La unua seminario okazis de la 9a ĝis 
la 14a de oktobro 1988. En ĝi rajtis 
partopreni ĉiuaĝaj kursanoj. Alvenis 
30 personoj el ĉiuj partoj de GDR kaj 
rumanino nuntempe laboranta en 
GDR. En la dua seminario okazinta de 
la 20a ĝis la 25a de novembro rajtis 
partopreni nur junuloj ĝis 30 jaroj. 
Venis 19, inter ili vjetnamino kiu an- 
kau dumtempe laboras ĉe ni. 

La programo dum ambaü semajnoj 
konsistis el lingvoinstruado (U. Becker) 
kiu precipe ekzercis paroladon kaj 
auskultadon (post bazaj fonetikaj ek- 
zercoj kaj post enkonduko en la struk- 
turon de Esperanto), el prelegoj, inter- 
paroloj kaj diskutoj kun pluraj gastoj 
(d-ro D. Blanke: Esperanto en GDR 
kaj internaciskale; F. Wollenberg: 
Historio de la Esperanto-movado; 
T. Bendias: Junularo kaj Esperanto; 
M. Ludewig kaj B. Krone: Problemoj 
Je la koresponda kurso). Venis pluraj 
valoraj kaj realigeblaj proponoj por 
la pliefikigo de la koresponda kurso. 
Entute ĉiuj eroj de la programo vekis 
!a intereson de la partoprenintoj, kion 
pruvis multaj demandoj kaj pluraj bo- 
naj ideoj por aktivecoj. Ĉiu trovis su- 
fiĉe da motivoj por pli intensa pluler- 
nado. Do, la seminarioj sukcesis. AI 
tio ankau kontribuis la rcpida inter- 


konatiĝo, la agrabla kaj gaja atmos- 
fero, kaj la amuzaj vesperoj, dum kiuj 
tarnen ofte Esperanto dominis dum lu- 
dado kaj babilado. Cetere la Espe- 
ranto-kursoj en Lychen estas jam tiom 
tradiciaj kaj konataj en la urbeto, ke 
dum la dua seminario la Lychen-a 
muzikgrupo „Tahare" senpage prezen- 
tis al ni plurhoran, bonegan koncerton 
(gitaristo/kantisto, trumpetisto, tambu- 
risto). Do ankoraŭa novaĵo: la unua 
seminario en Lychen kun altkvalita kul- 
turporgramo (bedaürinde ankorau ne 
en Esperanto)! 

En la sekva jaro denove okazos du 
seminarioj en Lychen, kaj denove au- 
tune, por partoprenantoj de la kore¬ 
sponda kurso. La mentoroj ĝusta- 
tempe informos pri ili. 

U. Becker 

Rikolto en preparo 

Okaze de la 75-jarigo de Prof. D-ro 
Juan Regulo Perez en marto 1989, la 
brazila eldonisto Gersi Alfredo Bays 
decidis eldoni la kolekton de la Espe- 
rantaj artikoloj de Regulo sub la titolo 
RIKOLTO — projekto iam antaüvidita 
en la Stafeto-serioj. 

Editoroj de la ampleksa volumo estas 
Reto Rossetti kaj Reinhard Haupen- 
thal. Enkondukon verkos Prof. Gaston 
Waringhien. Ĉar bibliografiaj antaü- 
laboroj ne ekzistas (la Bibliografio en 
Serta I estas tre nekompleta pri Espe¬ 
ranto) necesas traserĉi multajn librojn 
kaj revuojn. Por faciligi tiun laboron 
kaj por eviti mankojn la teknika redak- 
toro (R. Haupenthal, Schulstr. 30, 
D-6601 Scheidt) petas pri atentigoj al 
artikoloj de Regulo. 

„Fokuso" informas 

„Fokuso" pardonpetas. Estas ŝtelita la 
ŝarĝaŭtomobileto de Hung. E-Asocio, 
en kiu troviĝis granda kvanto de la 
ĝisnunaj numeroj de „Fokuso" kaj an- 
kaü manuskriptoj. Tial ni povos sendi 
la petitajn provekz. nur post kelkaj 
monatoj, kiam presiĝos (pligrand- 
kvante) n-ro 4/88. Tiu incidento be¬ 
daürinde prokrastas la aperon de la 
sekvaj numeroj, pro kio la red. petas 
la komprenemon de la legantoj. 

Suplemento de Plena llustrita Vortaro (PIVS) 






Mi ĝenerale konsentas kun la pritakso, 
kiun Michael Behr faris en sia recenzo 
de la Suplemento de Plena llustrita 
Vortaro (PIVS) (Der Esperantist, 1988, 
n-ro 4 (150), pĝ. 89-90). En tiu ĉi al- 
donaĵo al liaj komentoj mi deziras em- 
fazi kelkajn punktojn, kiujn li pretera- 
tentis. 

1. Nekompletaj difinoj 

Ĉar mi okupiĝis pri kelkaj el la neo- 
logismoj registritaj en PIVS, mi tuj ri- 
markis, ke la artikoloj estas mankha- 
vaj, t. e. la difinado ne estas kom- 
pleta. Du ekzemploj ilustros tion. PIVS 
ne indikas, ke la vorto „artefakto" 
estas faktermino en la arkeologio kaj 
la biologio. Komparu mian kompletan 
difinon kun la dulinia klarigo en PIVS: 
„objekto produktita de la krea aü in- 
venta kapablo de homo“. 
artefakto. 1. (arkeologio) objekto kiel 
ilo, ujo, ornamajo aŭ artajo, mont- 
ranta prilaboron aü uzon fare de la 
homo; produktajo de la krea au in- 
venta kapablo de la homo. 2. (biolo¬ 
gio) nenatura strukturo en kemie au 
fizike preparitaj animal — kaj vege- 
talhistoj, rezultanta de la preparado. 
Ankau „rehabiliti" estas nur parte difi- 
nita, car PIVS donas nur la juran signi- 
fon: „redoni al iu maljuste kondam- 
nita liajn rajtojn au honoron". „Re- 
habiliti" estas same grava faktermino 
en la medicino por indiki la procedon 
redoni al handikapito aü malsanulo la 
kapablon integriĝi en la socio kaj, 
eventuale, entrepreni laboron. La tria 
signifo de „rehabiliti“ apartenas al la 
komunuza lingvo; ĝi estas uzebla en 
kuntekstoj temantaj pri la reakcepto 
de personoj aŭ ideoj, eĉ literaturaj 
formoj, kiuj durn iu periodo estis kon- 
damnitaj aŭ fariĝis nepopularaj, eks- 
modaj. 

2. Misa ĝustigo de „eraroj“ 

Unu el la celoj de la redaktoroj de 
PIVS estis kaj korekti jam ekzistantajn 
artikolojn en PIV. Mi trovis unu ek- 
zemplon de ĝusta vorto registrita en 
PIV en 1970, kiu en PIVS ricevis „ko- 
rekton“ pro tute nekomprenebla kialo. 
En PIV kecalo estas birdo el Suda kaj 
Meza Ameriko, kies Esperanto formo 
akordas fonetike kun la hispanlingva 

etimo quetzal (elp. kecal). Tarnen en 
PIVS, sur pĝ. 24 kaj 27 estas indikoj, 
ke la vorto devas havi la formon „kve- 
zalo“!!! Kial? 

3. Formoj de neologismoj 

En sia recenzo, s-ro Behr tuŝas tre 
gravan punkton, kiam li demandas: 
„Ĉu ne ekzistas ĝeneralaj rekomendoj 
por la formo de neologismo?“ La re- 
spondo estas: „Ne!“ Ciu aŭtoro, ĉiu 
esperantisto, formas neologismojn lau 
sia bontrovo. öis nun ne okazis provoj 
formuli konkretajn kaj devigajn regu- 
lojn por elimini ambuguecojn kaj 
minimumigi leksikan kaoson. AI s-ro 
Behr ne plaĉas neologismoj havantaj 
afikson kiel parton de la radiko; li 
donas la ekzemplon de la silabo „ge“ 
en „gemuta“. Aliaj ekzemploj estas 
„armadilo“, „eksvoto“ kaj „modemo“, 
kiuj povas esti misinterpretitaj de ko- 
mencantoj, se ili provas dismembrigi 
la vortojn. 

Multe pli grava mispaŝo farita de la 
redakcio de PIVS estas la enkonduko 
de paronimaj vortformoj, kiuj dum la 
tuta historio de Esperanto malfaciligis 
la lernadon kaj uzadon de la lingvo. 
Oni pensu pri stumbligiloj kiel „pesi/ 
pezi“, „oferi/oferti" kaj „damagi/do- 
maĝi". Pro tio mi ne aprobas neolo¬ 
gismojn kiel „akcento“, kaj „sabato", 
ĉar jam ekzistas preskaü identaj for¬ 
moj: „akcento“, „sabato“. 

4. Malnovaj neologismoj 

Ankorau unu celo de PIVS estas regi- 
stri „la vere dezirindajn kaj fakte uza- 
tajn novajojn“. Estas eble verki apar- 
tan studajon nur pri la elekto de neo¬ 
logismoj en PIVS. Kelkaj demandoj po- 
stulas respondon por pravigi la eks- 
kludon de vorto. S-ro Behr mencias 
„gemuta“, signita kiel poezia termino 
signifanta „hejmeca, agrabletosa“. 
Laŭ mia klasifikado ĝi estas malnova 
neologismo, ĉar ĝi komencis aperi en 
Esperantaj verkoj antau kelkaj jarde- 
koj, same kiel „darfi“, ekuzita en la 
1920-aj jaroj. Tarnen, „darfi“ ne estas 
registrita en PIVS, kvankam tiuj, kiuj 
uzis kaj uzas ĝin, ne faras tion en 
poezia kunteksto; „darfi“ ja aparte¬ 
nas al la komunuza lingvo. Kial, do, 
„gemuta“ estas registrita en PIVS kaj 

„darfi" estas ignorata. lo ne estas en 
ordo malantaŭ la redakcia pordo. 

Dua neologismo, kiun listigas la re- 
cenzinto, estas „supernovao", astro- 
nomia fakvorto signifanta gigantan 
steleksplodon. Kiel, do, klarigi, ke ali- 
speca enorma forbrulado rilatanta al 
la homaro — „holokaŭsto" (amasa 
genocido) — ne estas registrita en 
PIVS? Antau pli ol unu jardeko Julius 
Balbin verkis poemon, kiu komenciĝis 
per akuzo kontraŭ PIV, ĉar la vorto 
„holokaŭsto" ne estis registrita en tiu 
vortaro. Se la redaktoroj de PIVS vere 
trakribris numerojn de la magazino 
Monato, ili estus povintaj trovi, ke 
„holokaŭsto" aperas en artikoloj pli 
ofte ol „supernovao". Tiuj du ekzem- 
ploj estigas dubojn pri la kriterioj uza- 
taj de la redaktoroj por kompili PIVS 
kaj prijuĝi la gravecon de neologis- 
moj en la nuntempa lingvo. 

Ankoraŭ unu neadekvate registrita 
vorto en PIVS estas „manaĝero", kiu 
ricevis tro mallarĝan difinon: „per- 
sono, kiu prizorgas la negocajn afe- 
rojn de sportaj au artaj entreprenoj, 
au de sportistoj au artistoj." Jam en 
1931 Jean Forge uzis la formon „mene* 
ĝero" kun rilato al dancistinoj kaj bok- 
sisto. En postaj jaroj la formo kaj sig- 
nifo de la vorto ŝanĝiĝis. „Manaĝisto" 
(de boksisto) aperis en Monato en 
1980; en la sekva jaro la sama perio- 
daĵo uzis la esprimon „manaĝisto de 
franca firmao". La vorto „entrepreni- 
sto” estis interkrampe glosita per 


„manaĝisto". En Budapeŝta Informilo 
en 1985 estas menciita ĉina Instituto 
pri Manaĝerado-Scienco. En 1988 UEA 
anoncis en la revuo Esperanto, ke la 
organizajo serĉas konstantan kongre- 
san sekretarion, inter kies kvalifikoj 
estu „studoj pri ekonomiko, sociologio 
aŭ manaĝeraj sciencoj". Estas evi¬ 
dente, laü la konteksto de la ĉi-supraj 
citajoj, ke manaĝero estas ankaü 
entreprena administranto aü direktoro. 
Se la redakcio de PIVS aüdacis mo- 
difi la difinon de „komputi" kaj „kom- 
putilo", kaj enkonduki la paroniman 
neologismon „kompti", kial ili pretera- 
tentis la morfemon „manag" kaj ne 
ĝisdatigis la difinon de „manoĝero"? 

5. RePIV — Reviziita Plena llustrita 
Vortaro 

Ce la fino de sia recenzo, s-ro Behr 
skribas, ke maltrankviligas lin la 
penso, ke okazos longa prokrasto an* 
taü/ol estos efektivigita nova versio de 
PIV. Nu, de ie kaj tie aŭdiĝas nun- 
tempe flustroj, ke la reviziita versio de 
PIV estos entreprenita, sed specifaj 
detaloj mankas: kiu respondecos pri 
la laboro, kiam ĝi komenciĝos, kaj 
kiam oni esperas eldoni ĝin? Mi jam 
proponis, ke la Akademio de Espe¬ 
ranto okupiĝu pri tiu projekto kaj sta- 
rigu principojn aü gvidliniojn par la 
formado de novaj vortoj. Mi nun aten- 
das reagojn. 

Bernard GOLDEN, Damjanich u. I/C, 

I. 8., H—8200 Veszprem, Hungario 


Nikola Aleksiev: Esperanto. 100-jara. 
1887 — 1987. 

Esperanto — 100 godini. Sofia: Bul¬ 
gare Esperantista Asocio 1987, 234 p. 
[en la bulgara lingvo] 

Okaze de la jubilea jaro en multaj 
landoj aperis nacilingvaj brosuroj au 
artikoloj, foje eĉ libroj, pri la centjara 
Esperanto. La bulgarlingva verko de 
Nikola Aleksiev apartenas al tiuj bon- 
venaj materialoj. La autoro, kiu ne 
nur konas bonege la internacian Espe- 
ranto-movadon, mem kunkreis parton 
de ĝ i, en bulgara kaj internacia skalo. 
Kiel prezidinto de Bulgara Esperanti¬ 
sta Asocio (BEA) kaj de Mondpaca 
Esperantista Movado (MEM), kiel kun- 
fondinto de Bulgara Laborista Espe¬ 


ranto-Asocio (BulEA) li estas tute 
kompetente doni materialon pri la 
centjara planlingvo. La libro enhavas 
jenajn ĉapitrojn: 

I. La problemo pri internacia lingvo 

1) Neceso de internacia komunikado 

2) Alpreno de iu nacia lingvo por in¬ 
ternacia komunikado 

3) Ĉu estas ebla artefarita (plana) 
lingvo? 

4) La kreinto-iniciatinto de la inter¬ 
nacia lingvo Esperanto 

5) Ĉu individuo povas krei lingvon? 

II. Bazaj informoj pri Esperanto 

1) Konciza (plej ĝenerala) karakterizo 
de Esperanto en 100 linioj 

2) Konkretaj ekzemploj el la grama- 
tiko kaj vortaro de Esperanto 

3) Kial oni nomas Esperanton ,helpa' 
lingvo 

4) La „Granda sovetia enciklopedio" 
pri Esperanto 

5) La „Konciza enciklopedio de GDR" 
pri Esperanto 

6) La rilato de UNESKO al Esperanto 

III. La socialismo kaj la internacia 
lingvo 

IV. Opinioj de elstaraj personoj 

V. Literaturo en Esperanto 

1) Traduka: 

a) de alilandaj autoroj 

b) de bulgaraj aütoroj 

2) Originala literaturo 

VI. Esperanto en la lernejoj 

VII. Esperanto en la komunikiloj 
(radio, televido, kino, poŝtaj kaj tele- 
komunikaj ligoj, rimedoj por amasa 
informado kaj propagando „amas- 
media") 

VIII. Esperantistaj organizajoj kaj mo- 
vadoj 

a) bulgara esperantista movado (lau 
Enciklopedio „Bulgario" de la 
Sciencakademio de PR Bulgario) 

b) aliaj landaj kaj internaciaj espe¬ 
rantistaj organizajoj kaj movadoj 

X. Periodajoj en Esperanto 

XI. Kial ellerni Esperanton? 

XII. Bibliografio 

Jam tiu strukturo montras, ke la libro 
estas certe bone uzebla por propa- 
gandistoj, kiuj — aparte en Bulgario 
— volas informi pri la lingvo. 

D. B. 

Aperos grava libro pri interlingvistiko 

La mondfama lingvistika eldonejo 
Mouton de Gruyter aperigos la tito- 
lon „Interlinguistics. Aspects of the 
Science of planned languages" Redak- 
tita de Klaus Schubert (kunlabore kun 
Dan Maxwell). 

Delonge sentiĝas grava manko de 
lingvoscienca literaturo pri Esperanto 
kaj aliaj planlingvoj por la ekstermo- 


vada scienca fakularo. Jen aperos ko- 
lekto da artikoloj kiuj en la angla 
lingvo prezentos al tia legantaro ak- 
tualajn rezultojn kaj vidpuntojn el la 
vasta gamo de interlingvistikaj esplo- 
roj. La volumo „Interlinguistics-aspects 
of the Science of planned languages" 
turnas sin al tiuj, por kiuj interling¬ 
vistiko estas nekonatajo, sed ĝi sam- 
tempe ankau havigas aktualan super- 
rigardon al interesiĝantoj kaj fakuloj 
de interlingvoj. Ja ekzistas multaj an- 
taŭjuĝoj kontraŭ artefaritaj lingvoj, 
sed en la epoko de Artefarita Inteli- 
gento la trezoro de multjardeka prak- 
tika kaj teoria sperto pri artefaritaj 
lingvoj ekhavas tute novan dimension. 
La volumo enhavas kontribuajojn de 
interling visto j en Europo, Azio kaj 
Ameriko, kaj ĝi ampleksas larĝan ska- 
lon da facetoj. Traktataj aspektoj 
estas interalie: la komparo de plani- 
taj kaj etnaj lingvoj kun siaj semioti- 
kaj kaj socilingvistikaj implicoj, la in- 
terrilato de planlingvoj kaj lingvopla- 
nado, konstruprincipoj kaj natura ling- 
voevoluo en komunumo de nedenaska 
lingvo, la ekscia kaj komunika kom- 
petento en planlingvo, literaturo espri- 
mivo kaj stilvariebleco, implicoj por 
universala gramatiko kaj planlingvoj 
kiel laboratoria ilo por translingvaj 
esploroj de vortfarado, internacia ter- 
minologia normigo, kaj Esperanto kiel 
lingvo de scioreprezento kaj altnivela 
semantika kaj pragmatika traktado de 
signifo en perkomputila tradukado. 

La libro enhavas Ĉ. 290 paĝojn kaj 
kostos ĉ. 105 nederl. guldenojn. Tio 
estas speciala rabata prezo por la 
Esperanto-movado, je kiu eblas aĉeti 
la libron nur per la Libroservo de UEA. 
La prezo en ĝeneralaj librovendejoj 
estos DM 118,—. La titolo estas 
mendebla ĉe s-ro Simo Milojeviĉ, Uni¬ 
versala Esperanto-Asocio, Nieuwe 
Binnenweg 176, NL-3015 BJ Rotterdam. 


Internacia Junulara Semajno - Szolnok, 08-14 de julio 1989 

Lingvo-Studio Budapest kaj Hungara Esperanto-Junularo denove invitas vin al 
la Internacia Junulara Semajno, US, alinome neformala antaukongreso de IJK 
(Szolnok, 08-14 de julio, 1989). 

Se vi jam partoprenis ĝ in en la antaŭaj jaroj, vi scias kio ĝi estas. Se ne, vi 
sciu, ke karaktero de US estas ripoza somerumado en esperantista junulara 

medio. La vorton junulara ni interpretas, ke Juna estas tiu, kiu sentas sin tia!' 
En la semajno ni havos gajan, multnacian, ferian etoson kun multaj movadaj 
kaj malmovadaj programeroj (tradicia balo, folkloro, kinofilmo „Mephisto" kun 
profesia E-sinkrono, Dinnyeskoncerto, multaj ludoj kaj konkursoj, politika forumo 
pri Hungario ... ktp.), kaj ni havos tempon ankau por somerumado, por viziti 
naĝejon kaj la urbon. La tuto funkcios, kiel malgranda, unusemajna Esperantio. 
En US vi povos renkonti ĉ. 120 esperantistojn el Ĉ. 10 — 15 landoj. Tial ke US 
okazas en la semajno tuj antaü IJK, ĉe la fino ni organizos komunan karavanan 
vojaĝon al IJK en Kerkrade. Dum la semajno ni loĝos en ripozejo ĉu en some- 
raj, turistaj dometoj (8 litaj ĉambroj), ĉu en ŝtonaj domoj (2 kaj 4 litoj), ĉu en 
la propraj tendoj. La partoprenkotizo inkluzivas loĝadon, manĝadon kaj la 
programojn. (Komparu niajn malaltajn kotizojn al la kutimaj Esperantiaj pre- 
zoj!) 

Partoprenkotizoj 

Kategorioj ĝis 01. 03. 1989 poste 

HUF NLG HUF NLG 

1. 2 — 4 litaj ĉambroj 3200 180 3600 210 

2. Someraj turistaj dometoj 2600 155 3000 185 

3. Propraj tendoj 2000 110 2400 140 

La kategorioj validas lau la dato de la pago! 

Rilate al la pagmaniero gejunuloj el GDR kaj Pollando turnu sin al siaj Landaj 
Sekcioj. Okcidentanoj pagu al UEA, favore al la Konto: ELLS-S. Malfruaj ali- 
ĝantoj (post la 15-a de junio) pagu surloke. Grupajn aliĝojn ni akceptas nur 
post la ricevo de la pago. Pluaj informoj haveblas ĉe Lingvo-Studio (Tel.: 
+36-1-288258) aŭ ĉe HEJ. La aliĝilojn petu kaj sendu al: LINGVO-STUDIO, 
Szilvasi Läszlö, H-1675 Budapest pk. 87, Hungario. 

Internaciaj Esperanto-aranĝoj en Hungario en 1989 

1. Internacia Junulara Semajno (US '89): Org.: Junulara Komisiono de Hun- 
gara Esperanto-Asocio. H-1368. Budapest Pk. 193. 

dato: 1989.07.02-08/loko: Szolnok 
prezo: 3.370 Ft 
aliĝdato: 1989.06.05 

2. Internacia Esperanto-Lingvotendaro en Kiliäntelep: 

por bazlernejanoj (LEB), prezo: 3.068 Ft 
por mezlernejanoj (LEM), prezo: 3.990 Ft 
por plenkreskuloj (LEP), prezo: 4.745 Ft 
dato: 1989.07.07-14 

org.: Express, Esperanto-Sekcio. H-1395. Budapest Pk. 567 
aliĝdato: 1989.06.01 

3. Internacia Renkontiĝo Esperanto Naturamika: (IREN) 
loko: Abaliget/dato: 1989.07.15-24 

org.: Departementa Komitato de HEA en Baranya. H-7602. Pecs Pk. 2 
prezo: 4.410-4.610 Ft 
aliĝdato: 1989.06.15 

4. Somera Esperanto-Lernejo en Eger I. Por ĉiuj interesiĝantoj (SELE I): 
dato: 1989.08.08-14 

org.: Express, Esperanto-Sekcio. H-1395. Budapest Pk. 567 
prezo: 2.960 Ft 
aliĝdato: 1989.07.01 

Somera Esperanto-Lernejo en Eger II. Por pedagogoj (SELE II): 
dato: 1989.08.15-21 

org.: Express, Esperanto-Sekcio (adr. vidu supre!) 
prezo: 2.960 Ft 
aliĝdato: 1989.07.08 

5. Somera Esperanto-Lernejo en Tata (SELT): 
dato: 1989.03.02-08 

org.: Express, Esperanto-Sekcio (adr. vidu supre!) 
prezo: 2.960 Ft 
aliĝdato: 1989.06.20 

6. Someraj Esperanto-Kursoj en Lingvolaboratorio en Szombathely (SEKEL): 
dato: 1989.08.06-15 

crg.: Departementa Komitato de HEA en Vas. H-9701. Szombathely. Pk. 45 
prezo: 4.150 Ft 
aliĝdato: 1989.07.15 

7. Vintra Esperantista Ferio en Budapest (VEF): 
dato: 1989.12.28-1990.01.02 

org.: Budapeŝta Komitato de HEA. H-1443. Budapest Pk. 153 
prezo: 3.630-3.850 Ft 
aliĝdato: 1989.11.20 

La prezoj (krom 2.) ne inkluzivas la 15%" an imposton! 


Esperantista Kultura Festivalo 
enOpava 


De la 16a ĝis la 18a de septembro 
1988 en la moravia urbeto Opava oka- 
zis la Via Esperantista Kultura Festi¬ 
valo. Tiu festivalo estis organizita de 
Ĉeĥa Esperanto-Asocio. La kadron por 
la aranĝo formis la festsemajno 
omaĝe al la fama ĉeĥa poeto Petr 
Bezruĉ, kiu naskiĝis en Opava. 
Partoprenis ĉirkaŭ 80 esperantistoj, in- 
ter alie gastoj el Hungario, Bulgario 
kaj el GDR. Ni estis invititaj kiel ofi- 
cialaj reprezentantoj de GDREA. Sekve 
dum la solena inaüguro de la festi¬ 
valo ni transdonis korajn salutojn de 
nia asocio. Poste okazis seminario pri 
„Nacia kulturo kaj la Internacia 
Lingvo". Por honori la poeton Petr 
Bezruĉ la partoprenantoj vizitis la 
tombon, metis florojn kaj auskultis 
poemon de li. Reveninte al la urbo- 
centro ĉiuj esperantistoj ĝojis pri la 
„Pupteatro en kofro" de Tomäs Plasky 
el Koŝice, kiu helpe de nur malmultaj 
objektoj tre lerte esprimis la riĉan 
agadon de siaj pupoj. La kulminon 
formis la arta vespero dum kiu sin 
prezentis kelkaj artistoj de la „serioza 
muziko", plejparte membroj de Altler- 
nejo de muzaj artoj en Prago. Ni aus- 
kultis klasikajn kaj modernajn verkojn 
por arkordeono, por piano kaj violono 
kaj kelkajn recitadojn. Tre afabla estis 
la koruso Steborice, kiu kantis krom 


diversnaciaj kantoj ankau kelkajn kan- 
tojn en Esperanto. Oni vidas, ke ne 
estis facile por ni kiel amatoroj, suk- 
cesi apud tiuj artistoj. Tarnen nia pre- 
zentado de germanaj popolkantoj 
kantataj en la Internacia Lingvo, re- 
zultigis tre koran aplaüdon kaj vekis 
intereson. Je la fino de la vespero 
ĉiuj amuziĝis ĉe folklora muziko kaj 
danco. 

Taksante tiun festivalon oni devas diri, 
ke nur malmulte da partoprenintoj 
aktive prezentis kulturajn kontribuojn. 
La atmosfero estis tre serioza, ankau 
pro manko de junularo. Tarnen, la 
festivalo estis tre bone organizita kaj 
montris la uzadon de Esperanto sur la 
kultura kampo. 

Silke Keiling kaj Dirk Buchholz 


Renkontiĝo en Miskolc 

De la 18a ĝis la 21a de augusto 1988 
en la urbo Miskolc okazis Hungara 
Tutlanda Esperantista Renkonto, en 
kiu partoprenis gastoj el sep landoj, 
i. a. el GDR. La ĉeftemo estis reme- 
moro pri la fondintoj de la loka mo- 
vado, Kolomano Kalocsay kaj D-ro 
Lajos Györi Nagy, kiuj antaü 75 jaroj 
diskonigis kaj instruis Esperanton en la 
urbo. Dum tuttagaj autobusaj ekskur- 
soj oni konatiĝis krome kun fortikajoj 
kaj memorlokoj de la hungara histo- 
rio en la departemento. 

(Laü informo de G. Lukäcs) 

La IX-a Internacia Renkontiĝo de Po- 
polaj Orkestroj 

Kun ĝojo ni informas, ke altvalorajn 
rezultojn de la pasintjaraj aranĝoj ri- 
markis ĉiuj aütoritatoj kaj, ke Etno- 
grafia Muzeo en Torun /Pollando/ or- 
ganizas jam la IX-an INTERNACIAN 
RENKONTIĜON de POPOLAJ ORKE¬ 
STROJ kun uzo de Esperanto kiel pont- 
lingvo. La Renkontiĝo daüros de la 
21-a ĝis la 23-a de julio 1989. 

La organizantoj invitas originalajn 
popolajn muzikgrupojn, 2-6 personaj, 
kiuj prezentas muzikon de sia regiono 
uzante tipajn karakterizajn instrumen- 
tojn. Bone estus, se la muzikgrupon 
akompanus dancparo au kantistoj. 
Entute la grupo ne povas esti pli ol 
10-persona. Ciun grupon devas akom- 
pani esperantisto-interpretisto, kiu 
pere de Esperanto kontaktiĝos kun la 
organizantoj kaj prezentos la progra- 
mon de la gvidata grupo en la inter¬ 
nacia lingvo. 

La programo de la Renkontiĝo antaü- 
vidas koncertojn de ĉiuj grupoj por la 
premio de publiko, mallongajn sur- 
stratajn koncertojn, noktan muzikadon 
de solistoj, popoldancadon en la et- 
nografia parko, festrenkontiĝon kun 
Societo de Muzeoamikoj ktp. 

En Torun la organizantoj garantias 
noktadon kaj manĝigadon de la 
vespermanĝo la 20-an de julio ĝis la 
matenmanĝo la 24-an de julio 1989. 
Krom tio la organizantoj garantias 
poŝmonon por ĉiu partoprenanto. 
Vojaĝkostojn la partoprenantoj pagas 
mem. 

Interesiĝantoj bonvolu skribi al: Mu¬ 
zeum Etnograficzne w Toruniu, Wafy 
gen. Sikorskiego 19, 87-100 Torun, PL 


Rennkontiĝo sovetia-vjetnama 

Okaze de la monato de Vjetnama-So- 
vetia Amikeco, delegacio de Asocio de 
Sovetiaj Esperantistoj (ASE) konsi- 
stanta el la membroj de la Prezidio de 
ASE Dimitrij Perevalov kaj Anatoli 
lonesov, vizitis de la 16-a ĝis la 26-a 
de novembro 1988 la urbojn Hanojo 
kaj Ho Chi Minh, lau invito de Vjet- 


nama Pacdefenda Esperantista Asocio 
(VPEA). La delegacio de ASE renkon- 
tis eminentajn personojn de ambau 
urboj kaj havis plurajn kontaktojn kun 
vjetnamaj esperantistoj, kun kiuj ili 
diskutis i. a. la aktualan staton de la 
Esperanto-movado en la regiono Azio- 
Pacifiko. La vjetnamaj esperantistoj 
rakontis pri sukcesoj en la laboro de 
VPEA. 


Werner Habicht 80-jara 

Li estas unu el niaj multflankaj vete- 
ranoj el la laborista Esperanto-mo¬ 
vado, sen kies partopreno ni ne povas 
imagi nian Centran Estraron. Dum 
multaj jaroj aktivulo en la turingia 
distrikto de LEA. Werner Habicht el 
Waltershausen kunportis multajn sper- 
tojn valorajn por GDREA. Dum pli ol 
10 jaroj li estis prezidanto de la Di¬ 
strikte Estraro Erfurt kaj nun estas ties 
honora prezidanto. Ne imageble riĉe 
estas lia memoro el la tempo de la 
laborista Esperanto-movado. 

Nia Werner fariĝos 80-jara, la 20-an 
de aprilo 1989. Okazo, por danki al li, 
por gratuli kaj por sendi bondezirojn, 
kiuj sendube venös el ĉiu j anguloj de 
la respubliko kaj de la 

Centra Estraro de GDREA. 


Kurt Güse — 65-jara 

Kiam antaü kelkaj jaroj Kurt Güse 
fariĝis prezidanto de la Distrikta 
Estraro Schwerin, la Centra Estraro 
estis tre kontenta. Kaj oni povas danki 
al Kurt Güse tre multon. Dum relative 
mallonga tempo la distrikta organi- 
zajo fariĝis grava konstruelemento de 
GDREA. Li, ciam helpema kaj mode- 
sta, efike subtenata ne nur de la ko- 
lektivo de la Distrikta Estraro, sed an- 
kaü de sia edzino, povas retrorigardi 
al kelkaj belaj sukcesoj: IMEK IV, re- 
gulaj konferencoj, internaciaj renkon- 
tiĝoj (tutsemajnaj), evoluanta junu- 
lara agado k. m. a. La 14-an de majo 
1989 nia Kurt Güse do fariĝis 65-jara. 
Ni tre köre gratulas kaj bondeziras! 

Centra Estraro de GDREA 

Nikola Aleksiev 80-jara 

Unu el la motoroj de la postmilita 
Esperanto-movado, la eminenta espe- 
rantisto el Bulgario, honora membro 
de UEA, Nikola Aleksiev el Sofio, fari- 
ĝis 80-jara la 29-an de junio 1988. 
Nikola Aleksiev jam dum la 20-aj’/30-aj 
jaroj estis aktiva en la bulgara labo- 
rista Esperanto-movado kaj kunfondis 
la Bulgaran Laboristan Esperanto- 
Asocion. Dum la 60-aj kaj 70-aj jaroj 
Aleksiev estis prezidanto de MEM kaj 
de Bulgara Esperanto-Movado. Li fari- 
ĝis Honora Prezidanto de MEM kaj 
estas tre aktiva verkisto pri la historio 
de la sindikata kaj Esperanto-movado. 
Ofte Nikola Aleksiev vizitis GDR, kie li 
havas multajn amikojn. La Prezidio de 
Kulturligo siatempe distingis Iin per 
la Johannes R. Becher Medalo en Oro. 
Li krome havas la honorinsignon de 
GDREA. AI la ĉiam freŝa jubileulo 
GDREA deziras ankoraü tre multe da 
forto kaj sano por plenumi la diver- 
sajn planojn. 

CE de GDREA 

Tibor Sekelj (1912-1988) 

La 20an de septembro 1988 forpasis 
Tibor Sekelj, licenciato, mondfama 
esplorvojaĝanto, preleganto, publici- 
sto, redaktoro, verkisto, prezidanto de 
Internacia Geografia Asocio, membro 
de Akademio de Esperanto, komita- 
tano kaj honora membro de UEA, pre¬ 
zidanto de Esperantlingva Verkisto 
Asocio. 

Hungardevena, li loĝ is en Jugoslavio 
kaj Sud-Ameriko, lia esploremo kon- 
dukis lin en 80 landojn, kie li kolekta- 
dis valoregajn informojn pri naturo 
kaj homoj. 

La Esperanto-movadon li stimulis per 
sia instruado en pluraj landoj, sia ver- 
kista talento kaj sia organizemo. 

Tibor Sekelj estis elstara defendanto 
de la homara kulturo, de paco kaj de 
Esperanto, kaj ni ĉiam gardos la me- 
moron pri li. 

Johannes Palu 75 

La konata estona esperantisto, Johan¬ 
nes Palu el Tallinn, fine de majo 1988 
fariĝis 75-jara. Li dum multaj jaroj 
estas peranto de „der esperantist" en 
Soveta Unio. GDREA tre köre gratu- 
las postfeste. 


Forpasis Pavel Rosa 

Dum multaj jaroj Pavel Rosa el Bra¬ 
tislava estis prezidanto de la Asocio 
de Slovakaj Esperantistoj. Li kompilis 
televidan kurson de Esperanto kaj ver- 
kis multajn lernolibrojn. Pavel Rosa 
forpasis la 28-an de junio 1988. 
GDREA kondolencas. 


Ni funebras 

— pro la forpaso de la konata sovetia 
esperantisto Nikolaj F. Danovskij, 
la 2-an de majo 1988 en Riga. 

Ni köre gratulas postdate al 

— Karl Müller el Potsdam, kiu festis 
sian 75-an naskiĝtagon la 19-an de 
novembro 1988 

— Arthur Mildner el Pirna, kiu fariĝis 
90-jara la 22-an de septembro 1988 

— Elli Rühle el Meißen, kiu fariĝis 
75-jara, la 9-an de marto 1988 

— Erich Seidemann el Dresden, kiu 
fariĝis 80-jara la 23-an de majo 
1988 

— Oskar Walter el Zittau, kiu fariĝis 
85-jara, la 1-an de decembro 1988. 

Rimarko de la redakcio: 

Bedaürinde ni plej ofte tre malfrue 
ekscias pri vivjubileoj de niaj nunaj 
aü iamaj aktivuloj. Ni do nepre petas 
pri multe pli frua informado. 

Partoprenu ekspozicion 

La Esperanto-klubo de Nove Mesto 
nad Vähom (ĈSSR) deziras aranĝi 
ekspozicion por varbi urbanojn. Helpu 
pere de bele afrankitaj bildkartoj au 
leteroj! Skribu al: MsKS-Esperanto- 
klubo, Hviezdoslavova 4, 91501 Nove 
Mesto nad Vahom, ĈSSR. 

Bonvolu korekti en de 6/88, p. 122 

En la parolado de S. M. Gorbaĉov la alineo 
meze de la paĝo devas ĝuste teksti: 
„Necesas solvi la taskojn de la rekonstruo 
tiel, ke estu moksimume stimulataj iniciatemo 
kaj memstareco de la homoj, superataj iliaj 
pasiveco, civitana paleco, apatio, ŝabloneco 
de la pensmaniero . . .“ 

Ni petas pardonon pro la elaso de la frazo- 
parto. 

La red. 

38 j. programisto dez. kor. tutmonde pri li- 
teraturo, muziko, arto: Werner Sperling, 
Liliensteinstr. 38, Leipzig 7065. 

Andre Epperlein, Aug.-Bebel-Str. 18/48-03, 
Schwarzenberg/Erzg. 9430, dez. kor. tutmonde 
pri vojoĝoj, literoturo, forstmastrumado. 
Reinhard Messal, 9933 Bad Elster, E.-Thäl- 
mann-Str. 14, PSF 7/39/1109, dez. kor. tut¬ 
monde pri elektroniko, komputero, literaturo, 
E-movado 

Evelyn Neumann, 7590 Spremberg, Waldstr. 
25, 44j., dez. kor. kun komencantoj pri mu¬ 
ziko, filatelio, turismo 

30j. muzikistino dez. kor. tutmonde pri kla- 
sika k distra muziko kun muzikspecialistoj. 
serĉas vortarojn pri muziko k literaturo: 
Ciobanu Nausica Crenguta. 6800 Saalfeld, 
W.-Pieck-Str. 136/414 

30j. seruristo dez. kor. pri modelfervojoj, 
muziko, vojaĝoj: kol. pm: Klaus Riedel, Rosa- 
Luxemburg-Str. 9, Finsterwaldo 7980 

Hungario 

23j. studento dez. kor. kun juna esp. el GDR 
pri lernado de fremdlingvoj, E-movado; kol. 
bk pri urboj, pm: Gäbor Medveczki, Ibolya 
u. 9, et. 1, ap. 4, 4027 Debrecen 
4. 2/7 

17j. lernanto dez. kor. tutmonde p. ĉ. t.: 
Jänos Kiss, 6800 Hödmezöväsärhely, Hödtö u. 
4.2/7 

33j. instruistino dez. kor. kun geesp. el GDR: 
Bordth Lajosne, Felsöczentiän, Szabadsäq u. 
53. 6447 

Kubo 

Kuracisto, 38j., dez. kor. pri filatelio, muziko, 
lingvoj tutmonde: D-ro Roinoldo Pantoja Mil¬ 
lau, Maiti 110, apartemento 2, e/Sacoi y 
C. Figueredo, Bajamo 85100 Granma 

Nederlando 

Anton Blickman, Palamedesstraat 17, 2026 W 
Haarlem, 68j., dez. kor, kun bone instruitaj 
personoj pri papilioj kaj natura] orkideoj en 
div. regionoj, folkloro, historio pri la abcloj, 
tridimcnsia fotografado. 

Soveta Unio 

26j. fabriklaboristo dez. kor. pri kulturo, etno- 
grafio kaj historio de nordusonaj indianoj: 
Anatolo Sidorov, 167 007 Siktivkar, Jelezno- 
doroĵna 53/6 


Baliulis Valdas, 234 520 Kapsukas, Traky 11, 
Litovio, 25J., dez. kor. p. ĉ. t. 

42j. elektroteknikistino dez. kor. tutmonde pri 
kino, muziko, turismo: Ludmila Kostina, 
675 006 Amurskaja regiono, u. Blagovesĉensk, 
str. Simanovskaj 5-86 

Anoj de Esperanto klubo „Verda kverko", 
A. d. 50, 235 030 Kedainiai, Litovio, dez. kor. 
tutmonde 

58j. pensiulo dez. kor. tutmonde: Aloksandr 
Masjukas, 183 038 Murmansk, pr. Lenina 101, 
kv. 26 

Jivile Jonuŝeviĉiute, J. Janonio 8-22, 235 720 
Palanga, Litovio, dez. kor. tutmonde 

Esperanto-grupo dez. kor. tutmonde p. ĉ. t., 
kol. pm, bk, esperantajojn: Endel Pajula, 
202 830 Ambla, Paide raj., Estonio 

23]. komencantino dez. kor. tutmondo p. ĉ. t.: 
Jolanta Slikaite, 235 319 Panevezys/Litovio, 
Grigo 37-502 

Tanzanio 

Alphone Meshack, Kisesco, PO Box 4, Bu- 
keno-Tabora, dez. kor. tutmonde p. ĉ. t. 

Turkio 

Can Zamur, Fethiye cad. Feyiz ap. No. 32, 
34240 Fatih/ist, dez. kor. tutmonde 

Zairio 

Lungikisa — Sumbu, BP. 1007, Kinshasa in- 
struisto, dez. kor. kun amikoj el GDR. ankau 
klubo], lernejoj, kol. pm 

